Paul Lysholdts hundeblog: december 2015\nPå årets sidste dag holdt Sydkystens Hundeskole for fjerde år i træk rallyprøver, og for tredje år i træk en dobbeltrallyprøve.\nSom sædvanlig udsolgt længe inden og som altid en top hyggelig prøve.\nJeg havde selv fornøjelsen at dømme den ene ring, og der var masser af flot hunde- og førerarbejde. Jeg vil godt have lov at fremhæve en præstation: Amanda og Osseaus 97 point og 3. vinder i championklasse; når Amanda strammer sig an kan hun få Osseau til at præstere fantastisk :-)\nDe nysgerrige kan se alle resultaterne her.\nÅrets Hundepriser blev annonceret ved samme lejlighed. De gik til:\nInitiativgruppen bag Hundesport mod Cancer\nDyrenes Beskyttelse, Roskilde Internat ved Rikke Christensen-Lee\nJeg har skrevet blogindlæg på det sidste om årets dit, dut og dat. Så det vil jeg ikke gentage i aften.\nJeg har valgt at lave en liste over åres mest brugte tags i mine 206 blogindlæg i år, og skrive en kort kommentar til hver.\nNr. Tag Antal Kommentar\n1 Max 128 Fars stjerne i rallyekspert og HTM og ham jeg glæder mig allermest til at arbejde med i 2016\n2 Megan 72 Fars stjerne i rallychampion\n3 Lille Bjørn 68 Fars LP-stjerne og kommende rallyekspertstjerne\n4 Rallytræning 42 Med tre rallyhunde er det svært at undgå\n5 Anita Jakobsson 38 Min yndlingstræningsmakker og meget mere\n5 Johanna Allanach 38 Min yndlingstræner og inspirator\n6 HTM 32 Min nye passion\n7 LP-træning 27 Et fokusområde med Lille Bjørn i 2015, men ikke-eksisterende i 2016\n8 Rally 19 Med tre rallyhunde og stor konkurrenceiver er det svært at undgå\n10 Christina Ulrich Pedersen 18 Skøn rallytræningsmakker og inspirerende kollega i bestyrelsen af Sydkystens Hundeskole\n11 Anja Christiansen 17 Min verdensklasse coach og min yndlingstræner i HTM\n12 Lonni Gulmark Prirsching 13 Skøn træningsmakker og inspirerende kollega i bestyrelsen af Sydkystens Hundeskole. Og vores ”vi ordner verden over nogle øl og et par flasker rødvin” efter DM var uovertruffen!\n13 Amanda Jakobsson 12 Min yndlingstræningsmakkers datter og herlig træningsmakker\n13 FS 12 Er nok kommet med i slipstrømmen af HTM, men det skal nok blive et fokusområde i 2016\n13 Lone Sommer 12 Mange skønne træningstimer i vinters og forhåbentlig også næste år\n16 HTM-træning 10 Se HTM\n17 Sonja Ordell Johannessen 9 Et nyt og meget inspirerende trænerbekendtskab, som fik mig tændt på FP3/TP.\n17 Sydkystens Hundeskole 9 Jamen, den skal da bare være med.\n19 Conni Hansen 8 Inspirerende at træne rally og HTM med, og nu hjemvendt til Sydkystens Hundeskole, vi kommer til at træne meget sammen i 2016.\n19 HTM1 8 Se HTM\n19 LP 8 Se LP-træning\n19 Susanne Bach 8 Min mest inspirerende LP-træner, og forhåbentlig kommer vi til at have noget med hinanden at gøre, selv om jeg ikke er til LP længere.\nÅrets quiz 2016. Bliver det den sidste? Ingen har svaret endnu, så måske er tiden bare løbet fra den slags.\nJeg ønsker alle mine bloglæsere et fantastisk nytår!\nIndsendt af Paul kl. 21.08 Ingen kommentarer: Links til dette indlæg\nNytårshilsen fra Megan\nSådan vil jeg godt se far :-) (Foto:Johanna Allanach)\nJeg har aldrig skrevet blogindlæg tidligere, men nu hvor jeg er over 12½ år må det da snart være på tide! Min far har travlt med at skrive om, hvor fantastisk det går med Max og Lille Bjørn, men jeg synes nok han kunne skrive lidt mere om mig.\nJeg ville godt have skrevet noget om turen til Bornholm, men jeg talte med Max om det, og så fik han lov til at skrive Hej far!\nJeg gider ikke skrive en masse om fortiden, det er jo ikke en nekrolog; jeg vil gerne fortælle om det, der er sket i år. Jeg har været inde og tjekke min fars træningsdagbog – ja, nu kalder han den Performance Journal, fint skal det jo være – og jeg kan se at vi har været til 22 rallyprøver i år.\nDet kan godt være jeg er over 12½ år, men jeg elsker stadig at træne rally og konkurrere rally og jeg er stadig ret god til det :-)\nVi har været til 20 officielle prøver, DM og Årets Hund.\nDM var femte år i træk og vi blev nr. 19.\nÅrets Hund var første gang og vi blev nr. 11.\nTil de 20 officielle prøver er det blevet til 4 IB’er og 16 bestået, og heraf 4 gange i 90’erne. I Hillerød 20. september fik vi 98 point og blev 4. vinder. Jeg kunne altså have fået mit første supercertifikat, men blev slået på tid af en ung border collie, øv.\nMen dér er far altså forandret … tænk, han sagde, at sådan er vilkårene. Der bliver ikke taget hensyn til os gamle og døve hunde, vi skal bare konkurrere på lige fod med de unge. Ja, så må det være sådan, men far er altså blevet lidt blød efter den prøve 26. april, hvor Lille Bjørn var RET slap, og efter at han er begyndt på det dér coaching og mindfulness.\nSelvom jeg ikke er helt sikker på, at det ikke er noget der virker?!.\nFor jeg kan altså godt mærke, at far ikke er helt den samme.\nI går havde han mig og Max med til træning i rally. Max skulle først træne noget HTM – det fik jeg aldrig lov til for alvor :-( - men jeg fik lige så meget tid som Max på rallybanerne. Og tænk, far skrev i sin blog i går, at han var mest imponeret over mig (hedder det ikke imponeret af?).\nJa, jeg synes ikke jeg kan tillade mig at være imponeret af mig selv, men jeg kunne godt mærke, at far vidste, hvad han ville, og hold da op, hvor er han blevet god til at holde øje med mig, og lave tydelige signaler med hænderne og lave bevægelserne LANGSOMME. Jeg er jo ikke 11 år længere og kan ikke finde ud af de hurtige håndbevægelser, som far plejede at bruge – og som kommer af og til, når han glemmer, at det er mig, der er på banen.\nFar drømmer om, at jeg skal både til DM og Årets Hund i 2016. Jeg vil godt afsløre, at jeg godt vil hjælpe ham med det. Han skal bare blive ved med at træne mig, for det synes jeg er smaddersjovt. Huske at jeg ikke er så hurtig længere. Og huske at jeg næsten ikke kan høre, så han må godt være meget tydelig med sine hænder.\nDet kan godt være at andre synes jeg er gammel, men helt ærligt, jeg er ikke fyldt 13 år, jeg fejler ingenting – og jeg gider altså ikke bare ligge derhjemme og fise den af, mens de unge fyre er ude og få alle de lækre godbidder.\nJeg har snuppet billedet fra min fars blog i går, jeg synes det er dejligt at se far så glad, og vi havde altså også nogle dejlige timer sammen.\nJeg bliver nødt til at skrive noget til mor også. Jeg véd godt at hun siger, at hun ikke vil have en spaniel igen, når jeg ikke er mere – jeg håber altså, der går mange år endnu!!!\nMen mor, du skal vide, at far bare fortjener at få en spaniel igen; det vil glæde mig så meget i hundehimlen, hvis han kan bruge noget af det, han har lært af mig, på en anden spaniel.\nJeg vil godt ønske alle læsere af min fars blog et godt nytår, og jeg håber at vi ses derude i 2016.\nIndsendt af Paul kl. 23.06 1 kommentar: Links til dette indlæg\nI dag havde Anita og jeg aftalt at træne i hallen i Køge 9-11 til årets sidste træning.\nFokus var på HTM, så jeg havde Max med, og da Megan havde trænet i går aftes, blev det Lille Bjørn der kom med som anden hund.\nTræningen var formidabel. Jeg startede med Lille Bjørn og trænede noget rally. Så skulle Anita arbejde med sit HTM-program. Max og jeg skulle arbejde med vores. Og så blev der lidt FP/rally i den sidste halve time.\nEn hel del af træningen foregik uden hund, for der er rigtigt mange detaljer, der skal være styr på, inden hunden kommer på. Der sker en hel masse justeringer af programmet undervejs, og det er rigtigt fornuftigt træningsmæssigt, hvis føreren har styr på sin del af adfærden før hunden blandes ind i det …\nDa jeg startede med HTM, for ikke ret længe siden, var jeg overordentlig omhyggelig med planlægningen, men er blevet lidt sløset … uha!\nSå jeg gav mig selv den opgave, at få lavet den detaljerede beskrivelse af HELE Walking the Dog, så jeg véd, hvad jeg vil, og så træner ud fra det. Jeg kan godt forstå, hvis Max står af indimellem, når jeg lige får improviseret et forløb, som jeg ikke har tænkt rigtigt igennem.\nDet var to fantastiske træningstimer, og jeg var helt høj, da jeg kørte hjem.\nVar det den bedste træningsseance nogensinde?\nJeg véd det ikke, for hvordan skal jeg rangordne utallige træningstimer over næsten 12 år?\nMen jf. Chaplin-citatet den 24. december ”We think too much and feel too little” er jeg sikker på, at den rette mavefornemmelse under og efter en træning, fortæller præcis hvordan det er gået.\nSå dagens trænings VAR fantastisk.\nAnita og jeg har trænet sammen i over 8 år, så vi kender hinanden ret godt. Vi har også fulgt hinanden ret trofast i rally, LP og nu HTM/FS/FP. Vi har trænet hos stort set de samme trænere hele vejen. Vi har trænet hos hinanden. Så vi kan virkelig give hinanden ærlig og anvendelig feedback.\nTil sidst, da vi var færdige, med træningen, kom vi til at tage hul på en diskussion om dels hvor mange, der nu kaster sig over HTM/FS, dels hvor mange nye instruktører der over de seneste 1-2 år annoncerer egne hold.\nDer er rigtigt mange at vælge imellem, og jeg er sikker på, at der er rigtigt mange dygtige imellem. Jeg kan bare glæde mig over det store udbud, og vælge til og fra ud fra mit aktuelle behov, og hænge ved hos dem, der bliver ved med at give mig noget. Det er, hvad jeg har gjort de sidste 12 år, og det vil jeg blive ved med. Jeg tror den største fejl man kan begå som hundefører er KUN at have en træner. Alle trænere har deres specifikke baggrund, og selvom jeg naturligvis anerkender at man kan være en god underviser uden at have praktisk erfaring på det niveau, der undervises i, så virker det altså mere overbevisende at undervise i noget, som underviseren selv har erfaring I.\nHvis jeg skulle til noget holdundervisning, og der var til at få plads :-) – ved jeg bestemt godt, hvor jeg ville træne, hvad enten det var med en ny hund eller med en af de ”gamle”: Grundtræning hos Johanna. Rally hos Anita, Conni og Johanna. HTM/FS hos Anja, Johanna og Sonja.\nMed årene er jeg desuden blevet mere og mere tilhænger af selvtræning, sammen med nogen med samme interesse og passion for en disciplin, og på et niveau så vi kan give hinanden feedback, der kan bruges.\nJeg er selv med til at arrangere Sydkystens Hundeskoles Hundedagene 2016, så jeg har stået overofr det fantastiske luksusproblem at skulle vælge mellem kurser mellem tre af mine yndlingstrænere: Anja Christiansen, Christina Ingerslev og Johanna Allanach. Valget er faldet på to kurser med Anja, fordi HTM/FS er mit hovedfokus 2016, men sikke nogle fravalg, jeg har foretaget.\nEn afsluttende kommentar om ”den bedste træningsseance”. Min følelse i går var helt klart af det var tre fantastiske træningstimer. Det jeg først og fremmest tænkte over på vejen hjem var, at det måske var mine bedste træningstimer med Megan nogensinde. Med min ”nye” træningsattitude var der bare masser af succes, og Megan var virkelig skarp. Det giver noget særligt helt inde i hjertekulen når Megan og jeg har sådanne oplevelser sammen efter så mange år.\nEtiketter: Anita Jakobsson, Anja Christiansen, Conni Hansen, HTM-træning, Johanna Allanach, Lille Bjørn, Max, Rallytræning, Sonja Ordell Johannessen\nTarvelig højrehandling aka genial træning\nGlad fører med slidte bukser og træt hund efter endt træning (foto: Johanna Allanach)\nJeg var til den mest fantastiske træning i aften. Den blev aftalt juleaften, Johanna stod bag, og resultatet blev at 7 rallynørder mødtes i Ringsted til aften og trænede sammen.\nSom bonus fik jeg mulighed for at træne HTM med Johanna en time inden, så det var virkelig en aften ud over det sædvanlige, med tre timers træning på virkeligt højt niveau og med masser af sjov.\nMit luksusproblem var, hvem jeg skulle have med udover Max. Han kunne naturligvis ikke selv dække alle tre timer, så det endte med at Megan fik fornøjelsen, og det var et glimrende valg.\nI HTM’en fik jeg efter lidt opvarmning vist det ”færdige” HTM2-nummer og fik som altid nogle fine tilbagemeldinger: noget sidelæns bevægelse, nogle ændrede overgange, og så lidt om koreografien - hvor jeg har fået nogle spændende ideer at arbejde videre med.\nDa der var gået godt tre kvarter kunne jeg godt se, at Max begyndte at virke lidt træt – der også blev arbejdet igennem :-) – så det passede perfekt med at Megan kunne starte inde til rallyen.\nVi var som sagt 7, og udover at Johanna havde forberedt to fulde baner, havde vi hver især fået en hjemmeopgave. Min lød: ”Paul: sekvens med 4-6 skilte med tarvelig højrehandling”, det endte med denne:\nBemærk at tunnel, spring og felt ikke indgår i banen.\nVi blev delt i tre hold (Amanda og jeg udgjorde det ene), og så skulle holdene cirkulere mellem de forskellige baner, hvoraf halvdelen var på den første time, resten af den anden time. Det betød at jeg på langt de fleste baner kunne gå med både Megan og Max, og det var virkelig effektivt.\nMax gjorde det rigtigt godt, og vi fik arbejdet en del med højrehandling, som føles bedre og bedre. Bl.a. gik vi hele Amandas ”sekvens med kegler” = keglehelvede flot på højre side.\nMegan var jeg mest imponeret over. Hun var samlet på en lille time, og hun gik meget flot. Det var kun til at blive glad af, at se hende arbejde så flot gennem banerne, inkl. Gittes ”sekvens med en masse sitt'ere”. Ikke så meget med opvarmning, ind og gå banerne/sekvenserne, ud i bilen, og ind igen når det var hendes tur.\nTre timers skøn træning, to meget trætte hunde, og en virkelig fornøjelig aften, som også kostede mig mine hundetræningsbukser, som det kan ses – Kirsten nægter at lade mig bruge dem mere.\nTak til Johanna og alle de andre, som var med!\nIndsendt af Paul kl. 22.10 Ingen kommentarer: Links til dette indlæg\nEtiketter: Amanda Jakobsson, HTM-træning, Johanna Allanach, Max, Megan, Rallytræning\nTout le monde a ses raisons!\n”Alle har deres grunde”. Octave (Jean Renoir) i La Règle du jeu.\nHundedagene 2016 arrangeres af Sydkystens Hundeskole 28.-29. maj 2016 i Roskilde. Holdene blev opslået i aftes og der er allerede kommet over 40 tilmeldinger. Lækkert.\nJeg har selv tilmeldt et heldags HTM-hold hos Anja, og et halvdagshold i Rally hos Johanna og har måttet fravælge et par spændende kurser med Christiana Ingerslev.\nDet er ren luksus.\nVi havde absolut ikke nogen planer for dagen i dag, så det blev til nogle ture med hundene, lidt oprydning i haven, lidt god mad (!) og så fik jeg lige sat tid af til at gense en af mine favoritfilm, Jean Renoirs La Règle du jeu (1939/1959). Klassesamfund, relationer/venskaber/kærlighed på tværs af klasser, og mekanismer der fungerer på tværs af det hele: Spillets regler.\nRenoir kaldte selv filmen for ”drame gai” (muntert drama) eller ”fantaisie dramatique” (dramatisk fantasi). Den er fuld af humor, men hele tiden med tragiske undertoner. De medvirkende kan tit ikke skelne mellem, hvad der er alvor og hvad der er sjov. Festen bliver anledning til at relationer dannes, skærpes og opløses. Det lyder enkelt og banalt, men det er dybt fascinerende at følge.\nDen måde filmen opbygges på, fx jagten, som tilsyneladende bare er en jagt, men samtidig får de væsentligste konstellationer til at fremtræde tydeligt, og giver forudanelser om filmens slutning.\nFesten med bl.a. en dans til Camille Saint-Saëns’ Danse Macabre og dramatiske hændelser omkring dette nummer. Det er fantastisk – for at bruge et fortærsket udtryk.\nHer faldt jeg også helt ud af rollen som seriøs cineast, for jeg kom til at tænke på Liv og Mangos HTM-nummer til Danse Macabre :-)\nLa Règle du jeu er ingen genrefilm. Der er ingen pointer; der er iagttagelse og grundlag for erkendelse. Det er "bare" en film.\nHvis jeg skulle identificere mig selv med en af personerne i filmen, tror jeg det skal være Marquis Robert de la Chesnaye (Marcel Dalio). Han lever sorgløst med sin passion for spillemaskiner, han har også dybe følelser, men han kan bevare facaden, fordi det er spillets regler.\nDet er en fascinerende film, der kan sætte tankerne i gang.\nIndsendt af Paul kl. 22.30 Ingen kommentarer: Links til dette indlæg\nEtiketter: Danse Macabre, Hundedagene 2016, Jean Renoir, La Règle du jeu, Liv Elmark\nJulemarch i Vallø skov (Foto: Susan Dahlgren)\nDet er skønt med juleferie. Jeg sover lidt længere og møder på morgenturen mennesker og hunde, som vi normalt aldrig møder. Alle tre hunde går løs og leger/er sammen med 6-7 andre hunde og leger og hygger. Det er fantastisk.\nDette foto er fra tirsdag morgen, seks af de ni hunde er med på billedet.\nOnsdag morgen, tidlig eftermiddagstur, det begyndte at regne og på vej hjem var der pludselig en regnbue.\nI dag stod den først på Julemarch i Vallø Slotspark og skov. Det var et arrangement til støtte for Hundesport mod Cancer, det var Birgit Dahlgrens idé, og hun stod for alt det praktiske – herunder var mormor og børn involveret i kagebagning.\nResultat: 29 deltagere à 50 kr. + kagesalg for 600 kr. = 2.050 kr. til HMC. Superflot og tak til Birgit for initiativet.\nJeg deltog med Max og Megan og udover turen fik vi som bonus – især Max – leg i hundeskoven ved parkeringspladsen bagefter.\nVi holdt juleaften i weekenden, så her til aften hyggede Kirsten og jeg med noget totalt ujulet: Vagtelæg, rejecocktail, jomfruhummerhaler, kyllingeleverpaté og chokolademousse. Champagne og rødvin som akkompagnement, ikke dårligt.\nDerefter så vi Chaplins The Great Dictator, en af de klassikere, jeg ikke har set før.\nOverskriften på bloggen er fra barberens afsluttende tale, jeg kan godt lide citatet.\nKan jeg lide filmen? Hmmm. Nok egentlig ikke. Jeg ER ikke den store Chaplin fan og hans sentimentalitet er også udpræget i denne film. En blanding af slapstick, kynisme, sentimentalitet – en interessant film, men ikke en stor film.\nIndsendt af Paul kl. 23.21 Ingen kommentarer: Links til dette indlæg\nEtiketter: Birgit Dahlgren, Chaplin, Hundesport mod Cancer, Susan Dahlgren, The Great Dictator\nKommunikation for begyndere\nTypisk Johanna-bane - siden kom der 4 kegler og et spring til ...\nJeg skrev tidligere i dag et blogindlæg med titlen ”Sidste træning før jul - og de mest læste blogs”. Der er flere, der læste det, som at jeg beskrev min sidste træning før jul, så jeg fik bekymrede mails både fra træner Johanna og medkursister Susanne og Gitte, om jeg ikke kom til aftenens rallytræning.\nJo naturligvis gjorde jeg det, … utroligt at folk ikke kan forstå, hvad ”sidste træning før jul” betyder :-)\nDagens tema var meget apropos kommunikation.\nVi blev delt i to hold, som hver skulle udtænke en sekvens på seks rallyøvelser. Som hjælpemidler havde vi en ”bane” bestående af 4 kegler og et spring. Efter at sekvensen var udtænkt skulle vi, uden at bruge rallyudtryk og kun verbalt, beskrive sekvensen for det andet hold. Som derefter skulle gå banen.\nInteressant og ikke så nemt, faktisk ret svært.\nKommunikation er alfa og omega og kræver at både afsender og modtager er tunet ind på samme kanal, ellers opstår der misforståelser. Det gælder mellem mennesker, og det gælder mellem mennesker og hunde.\nDerefter blev der skiftet hold, så der var én fra hver af de oprindelige hold på hvert af de nye hold. Og så skulle vi – efter passende træning (ren kommunikation, ikke gå banen) – gå en bane bestående af skilt 1 fra bane 1, skilt 1 fra bane 2, skilt 2 fra bane 1 osv.\nEndelig kom der en stribe øvelser, hvor vi skulle gå på forskellig vis, og udføre øvelser som Johanna gav undervejs, eller hvor en anden fører udførte den først.\nIgen lyder det enkelt, men i praksis ikke altid så nemt, og det gjorde alt sammen, at førerne blev udfordrede og dermed også samarbejdet med hundene.\nMax fik arbejdet en del med de øvelser, som vi skal have finpudset inden champion-debuten, og sørme om ikke både bakning og positioner under gang på højre side begynder at ligne noget. Han føler sig helt sikkert mere og mere tryg på højre side.\nDer var også nogle situationer, hvor han tydeligt blev påvirket – da en ny hund kom ind på banen, midt under det hele, da vi skulle lave noget op mod en væg, da jeg mistede fokus fordi jeg ikke kunne huske næste skilt. Perfekt at få arbejdet med disse stressmomenter, og opleve at han meget hurtigt er på igen.\nForrygende træning med masser af gode momenter og masser af grin. Perfekt sidste træning før jul!!!\nIndsendt af Paul kl. 23.02 Ingen kommentarer: Links til dette indlæg\nSidste træning før jul - og de mest læste blogs\nI morges havde Anita jeg aftalt at mødes i hallen i Køge til en sidste gang træning inden jul.\nMed tre hunde og seks forskellige discipliner er det ekstra vigtigt at jeg får tilrettelagt træningen struktureret og afbalanceret.\nJeg må erkende, at overvejelserne vedrørende Lille Bjørn og HTM1 er resulteret i, at det er valgt fra. Jeg holder fokus på rally i hvert fald de første måneder af 2016.\nMax’ og FS1 er bestemt ikke skrinlagt, men jeg vil hellere have HTM og Rally til at fungere bedre, end at jeg vil brede mig for vidt – jeg vil uden tvivl fortsat træne FS, men ikke have det som konkurrencemål foreløbig.\nSå dagen stod på rallytræning med Megan og Lille Bjørn, HTM-positioner og lidt rally med Max.\nDet udvikler sig alt sammen positivt.\nSpecielt fik jeg styr på den sidste del af HTM2-programmet, og fik ros for masser af belønning undervejs, da jeg skulle lave en demo at det fulde program.\nNu er der træningsfri et par dage.\nSidst år udskrev jeg en konkurrence, hvor jeg bad læserne om at kåre årets blogindlæg. Det har jeg valgt at droppe i år. Dette er blogindlæg nr. 200 i år, og man skal være mere end almindeligt nørdet for at give sig i kast med den opgave.\nSå jeg har valgt at nævne de 10 meste læste blogindlæg og kort kommentere dem.\n10 Something Happened To Me Yesterday (20.2) - som handler om min udvikling i forhold til, hvad der betyder noget.\n9 Hvor længe var Jeppe i Paradis? (8.1) - hvor jeg har ondt af mig selv, fordi Max bliver påvirket af gøen, og bliver sparket i gang igen af Lonni, Anita og Johanna.\n8 … men jeg kan så meget andet (6.6) - om den mest fantastiske hundeweekend, hvor Max debuterede i HTM1 og vandt, bestod FP2, fik 100 point i rally og Megan fik 94 point i rally.\n7 With Winning in Mind - en anmeldelse og en udmelding (18.7) - en anmeldelse af Lanny Basshams bog og min implementering af dens principper.\n6 Noget om rally (30.1) - et Halfdan Rasmussen inspireret rallydigt.\n5 At dømme og at blive bedømt (11.5) - om at dømme i rally og om at være uenig med dommeren.\n4 Nedsmeltning (26.4) - om mit livs dårligste LP-prøve, og samtidig den vigtigste, fordi den var vendepunktet.\n3 Folk snakker (4.10) - om at min ændrede attitude til prøver bliver bemærket.\n2 Man kan ikke lære en gammel hund nye kunster (3.1) - om et fantastisk kursus hos Lea Nor.\n1 Hej far! (17.8) - Max’ første blogindlæg og en kærlig opsang til hans fører, som er lidt tung i optrækket indimellem.\nIndsendt af Paul kl. 15.38 Ingen kommentarer: Links til dette indlæg\nEtiketter: Anita Jakobsson, HTM-træning, Lille Bjørn, Max, Megan, Mest læste blogs, Rallytræning\nAnd I think to myself What a wonderful world aka Jule- og nytårshilsen 2015\n9. oktober en dejlig dag blandt mange. Max bestod titelprøven og vandt HTM1\nJeg har virkelig haft et fantastisk år.\nFrasse har netop holdt før-juleaften hos os med Sandra og Christian, og han bliver bare en større og større stjerne i bedsteforældrenes øjne. Han er 1½ år, og naturligvis klogere og kønnere end alle andre børn i den alder :-) Han er det mest fantastiske i Kirstens og mit liv. Er der noget mere livsbekræftende end et barnebarn, som udvikler sig med stormskridt og er totalt bedårende?\nHan har naturligvis et naturligt forhold til hundene, som vi håndterer helt, som vi plejer, når Frasse er hos os. Lille Bjørn bliver lukket væk – han ER sygeligt jaloux – Megan har fundet ud af at han er et barn, ikke en baby og Max og Frasse hygger sig sammen. Frasse går ligeså forsigtigt hen til Max og aer ham på ryggen, som vi har lært ham, og de bliver fantastiske kammerater, når Frasse bliver lidt større.\nLige præcis dette blogindlæg bliver også sendt til personer, som normalt ikke læser bloggen, for det er jo en hundeblog, så der bliver lidt gentagelser i forhold til mine trofaste læsere af HUNDEbloggen.\nFamiliemæssigt har det, udover Frasse, været et stille år, det har været en enkelt trist hændelse, som vi håber udvikler sig positivt trods alt.\nArbejdsmæssigt har det være et rigtigt godt år. Jeg har været med på nogle meget spændende projekter og de har alle været succesfulde. Nogle lidt mere hektiske end andre, men alle projekter som jeg vil tænke tilbage på med glæde. Projekter er essensen af teamwork, og der er rigtigt mange, jeg har nydt at arbejde sammen med, men jeg vil alligevel fremhæve Annette Vraa-Jensen, Charlotte Massé og Claus Nielsen, som kolleger jeg i særlig grad har haft et fantastisk samarbejde med. Jeg håber bestemt det fortsætter de kommende år.\nHundemæssigt har det været et fantastisk år.\nDer var et skønt arrangement 25. juli i Roskilde med verdensklasse rundvisning i Roskilde Domkirke og dejlig frokost på Sagafjord, med en ganske særlig gruppe hundemennesker: Amanda Jakobsson, Anita Jakobsson, Charlotte Lia, Christina Ulrich Pedersen, Johanna Allanach, Lonni Prirsching og Susanne Bach.\nDer har været en ganske særlig LP-prøve 26. april med Lille Bjørn – blogindlægget hedder nedsmeltning, og det var den prøve, der fik mig på sporet af mentaltræning og coaching. Jeg bruger nu fast Anja Christiansen som coach, og det var og er et virkelig godt valg!\nMegan på 12½ år har haft et fint år. Bedste resultat er 98 point til en rallyprøve, hun blev nr. 19 ved DM og nr. 11 ved Årets Hund. Jeg er meget tilfreds med hende! Og heldig med at hun i den høje alder og næsten helt døv, er rask og rørig og stadig kan begå sig i championklassen. Vi fortsætter så længe det giver mening, og målene er kvalifikation til DM og Årets Hund i 2016 også.\nLille Bjørn har gjort det godt i LP3, men vi har ikke haft de nødvendige marginaler på vores side, og vi har så sent som i mandags været til vores sidste officielle LP-prøve. Jeg har haft ham til to rallyprøver i november, hvor han trods et års pause alligevel fik to flotte resultater (95 til begge prøver), og målet er nu kvalifikation til DM i rallyekspertklasse. Jeg træner også mod at han skal debutere i Freestyle.\nMax har været årets stjerne på hundesiden. I rally har han som den første af hundene opnået 100 point. Han blev nr. 8 ved DM i ekspertklasse og nr. 2 i Årets Hund i ekspertklasse. Han er debuteret i HTM, som er en ny hundesport, jeg er blevet grebet af, og han har haft en forrygende sæson, hvor han på 4 prøver har opnået titlen HTM1. Målet for 2016 er at han skal blive en stjerne i rally championklasse samt debutere i HTM2 og Freestyle 1.\nPå træningssiden var der nogle fantastiske Hundedage 2015, og ikke mindst at jeg kom på et HTM-hold hos Anja og et færdighedshold hos Sonja Ordell Johannessen. Samt et genialt rallyhold hos Johanna.\nPå undervisningssiden har jeg droslet en del ned efter Hundedagene. Prioriteten er helt klart på træning af egne hunde. Jeg har stadig fornøjelsen at være formand for Sydkystens Hundeskole. Vi har en drømmebestyrelse, udbyder mange kurser og arrangerer LP- og rallyprøver. Tak til Christina, Connie Bai, Lonni og Stine Lerche-Vestergaard for dejligt samarbejde.\nTeamet bag 26. juli-arrangementet: Charlotte, Anita, Christina, Merete, Susanne, Connie og Paul\nHvis der er ét arrangement i Sydkystens Hundeskole jeg specielt vil huske 2015 for, er den dobbelte rallyprøve den 26. juli, hvor Anita og jeg dømte, og alle i Sydkystens Hundeskole var involveret, da det var et støttearrangement indenfor initiativet Hundesport mod Cancer. Vi skabte et overskud på 11.628 kroner, og det var vi ganske stolte af.\nJeg har også haft fornøjelsen at dømme nogle rallyprøver og sammen med Johanna og Pia Hansen-Schwartz er jeg i DKK’s rallyudvalg, hvor vi har et forbilledligt samarbejde.\nJeg ser frem til et spændende 2016. Jeg har offentliggjort min quiz for 2016. Mange af mine drømme på hundefronten kan ses ud fra disse spørgsmål.\nAnita og jeg har besluttet at relancere Sydkystens Hundeskole Rallyinstruktøruddannelse i 2016, og det glæder jeg mig vildt meget til. Det første hold med 9 deltagere starter 16. januar, det andet hold starter 24. september og er næsten udsolgt.\nIndsendt af Paul kl. 22.39 Ingen kommentarer: Links til dette indlæg\nEtiketter: Amanda Jakobsson, Anita Jakobsson, Anja Christiansen, Charlotte Lia, Christina Ulrich Pedersen, Johanna Allanach, Lonni Gulmark Prirsching, Sonja Ordell Johannessen, Susanne Bach\nJeg har fået mulighed for at holde juleferie og det passede ret perfekt, 16 dages tiltrængt ferie. Første feriedag var i går, og det var en dejlig dag.\nFørst 2 timers træning i Køge med Anita.\nJeg skulle kun have haft drengene med, men Megan var den der var allermest ivrigt efter at komme med, så planerne blev ændret.\nMegan var på i en lille halv time med alt mulig rally, specielt dobbeltspring ro, kegle og felt, og jo, hun kan høre lidt kan jeg godt se, når der er ro og jeg råber højt i en hal, hvor det runger lidt, Jeg tager hende med i morgen også, og prøver at få styr på håndtegn til felt og kegle, som bliver forvekslet indimellem.\nMax og HTM2-programmet, vi arbejdede lidt med de nye positioner: P2 (front) i løb, P6 (tværs) i løb og P3 (but) i langsom gang, og det virker ret godt. Der var noget kludder med afslutningen, men mens jeg skriver dette er det gået op for mig, hvad der går galt – jeg skal simpelthen vende i P1 i løb i stykket før afslutningen, så jeg ender helt oppe ved dommerne inden stykket med de langsomme positioner. Det skal lige afprøves i morgen.\nLille Bjørn og HTM1-programmet. Tænke, tænke. P5 skal vi nok få styr på, P9 (mellem benene) er det straks værre med. Det er en foretrukken position i ro og meget langsom gang, men hvis der er den mindste risiko for at jeg rammer ham søger han væk – naturligt nok – så det er lidt bøvlet. Han bakker også fint mellem benene, men kun til han kommer til at berøre mig … Så jeg skal nok arbejde med en anden position, for en sikkerheds skyld.\nDet indgår bestemt også i overvejelserne om det giver mening at arbejde med ham i HTM1, hvor der trods alt er en del ny adfærd. Eller om jeg bare skal holde fokus på rallyen, han nærmer sig jo hastigt der 9 år.\nTil sidst vatr det Max og F1-programmet, ligesom Lille Bjørns uden musik. Jeg synes ikke jeg får rigtigt flow i tricksene, jeg kunne starte med at sænke kriterierne og belønne meget mere … Der er så meget potentiale i Max og FS, så jeg må virkelig tage mig sammen hvis jeg vil gøre det seriøst. Det kan godt være, det "kun" er tredje prioritet i forhold til Rally/HTM, men det betyder jo ikke, at det skal trænes mindst lige så seriøst.\nEndelig skulle jeg lige arbejde med nogle af vores svære øvelser på højre side i rally. Endnu engang note til mig selv: Lad være med at gemme det sværeste til allersidst.\nSom sædvanlig fik jeg gode og præcise tilbagemeldinger fra Anita.\nHjemme stod den på hjælpe til forberedelser til for-juleaften med Christian, Sandra og Frasse.\nEn tur med hundene da anden var kommet i ovnen.\nOg så ellers forjul = traditionel dansk juleaften med and, flæskesteg, frikadeller mv. Samt gaver.\nVi er så heldige at have nogle meget betænksomme hunde, og i år havde de helt tydeligt koordineret deres indkøb, Jeg fik simpelthen CD’er med tre af Rolling Stones tidlige LP’er:\nThe Rolling Stones, den amerikanske udgave af deres debutalbum, med Not Fade Away (30. maj 1964). Det den med Walking the Dog :-)\nAftermath, igen den amerikanske udgave (20. juni 1966), som kun indeholdt 11 numre mod den engelskes 14, men inkluderer Paint it Black, som ikke er med på den engelske.\nBetween the Buttons, den engelske udgave fra 20. januar 1967.\nSå det blive lige til noget genhør af nogle af min ungdoms favoritnumre\nIndsendt af Paul kl. 12.11 Ingen kommentarer: Links til dette indlæg\nEtiketter: Anita Jakobsson, FS, Første feriedag, HTM, Lille Bjørn, Max, Megan, Rally, Rolling Stones\nI går handlede blogindlægget om vores tre hundes konkurrencer gennem tiden. Jeg skrev bl.a.: ”Skemaet øverst viser opsummeringen af vores prøver siden 2005. Det er kun prøverne med Megan, Lille Bjørn og Max der er med, der var også lidt med Otto, Felix og Asta.”\nEller var der?\nVed hjælp af Hundeweb fandt jeg resultater på de gamle hunde, der er en oversigt over hundene her:\nVi udstillede første gang 12. juni 1993 og jeg blev selv ret overrasket over ovenstående. 101 udstillinger og 21 gravprøver i perioden 1993-2008, var der noget hundenørderi som jeg har fortrængt???\nNaturligvis har jeg opdelt det på hunde, så øverst er den fuldstændige liste over mit hundeliv ud fra en konkurrencemæssig synsvinkel – 354 blev til 476.\nRasmine var vores anden hund, en ruhåret gravhund, som vi udstillede et par gange.\nHurtigt kom Trine, også en ruhåret gravhund, til, som både blev udstillet og trænet på grav og sørme også bestod en gravprøve.\nMed Emmy, vores første border terrier, skete der ting og sager. Hun var fantastisk på udstilling, 7 certifikater, 8 BIR og 2 BIM og en stjerne på grav.\nOtto, også border terrier, kom til tre år efter Emmy. 8 BIR og 14 BIM på 54 udstillinger. 13. juni 1999 og 4. juli 1999 blev de BIR og BIM på samme udstilling. Otto er far til 7 kuld og oldefar til Max.\nShauna, border terrier fra Sverige, var sød, men en skuffelse og blev kun udstillet 1 gang.\nAnna, Emmys datter, blev udstillet 5 gange, før hun blev solgt.\nFelix, også border terrier, fik et certifikat. og bestod sin gravprøve, en dejlig hund, som vi nok skulle have beholdt.\nAsta troede jeg vi havde udstillet, men det nåede vi ikke, før hun blev syg.\nDet er lidt underligt for mig at lave dette tilbageblik fra en konkurrencesynsvinkel. Der er virkelig dukket en masse hvis ‘er op, mens jeg gennemgik data. Men det er fortid og vi gjorde hvad vi gjorde, som vi syntes det var fornuftigt den gang.\nHøjdepunktet fra de mange år var Emmys DKJCHG 17. april 1999, den måtte jeg virkelig knokle for, i modsætning til udstillingsresultaterne.\nMen det er fortid alt sammen. Den vigtigste prøve er den næste, det er 13. februar, hvor både Megan og Max skal op i rally championklasse to gange hver. Jeg glæder mig ekstra til netop den prøve, fordi det bliver Max’ debut i championklasse.\nEtiketter: Anna, Emmy, Felix, Otto, Rasmine, Shauna, Trine\nKonkurrencer i massevis\nLille Bjørns LP-prøve i mandags var udover at være hans sidste LP-prøve også årets sidste prøve som hundefører for mit vedkommende\nI min performancejournal fører jeg regnskab med alle prøver, og så er det nemt at få et overblik over i dette tilfælde årets prøver. 61 er det blevet til i alt, svarende til cirka 1 hver 6. dag hele året.\nDet er mange, men jeg kan ikke komme i tanker om én eneste, som jeg ville have undværet. Jeg kan komme i tanker om alle mulige følelser jeg har haft i forbindelse med prøverne, langt de fleste i den positive ende.\nPrøver er for mig forbundet med det allerbedste ved at have hund og konkurrere med hund:\nAt opleve samspillet mellem hund og fører, opleve detaljer der fungerer, finde ud af hvad der skal trænes yderligere på osv\nAt opleve samværet med alle de andre, der har samme interesse, og alle de ildsjæle der arrangerer, dømmer osv., for at vi andre kan få lov at dyrke vores hobby\nJeg har skrevet om alle prøverne i blogindlæg, jeg har åbent skrevet om glæder og skuffelser, ting der gik godt og dumheder. Der har været nogen rigtigt lange prøvedage imellem, hvor jeg engang imellem har tænkt den grimme tanke: hvorfor gør jeg det? Og hurtigt forsvinder det negative, for der er altid nogen man kender, nogen der vil snakke hund og jeg vil altså meget nødigt undvære noget af det.\nHvis jeg med udgangspunkt i ovenstående kort skulle opsummere hundeåret 2015 konkurrencemæssigt bliver det sådan:\n11 LP-prøver med Lille Bjørn, det fantastiske vendepunkt 26.4, en masse flotte resultater og afslutning af en karriere på i alt 50 LP-prøver med en rigtig god følelse\n20 rallyprøver med Megan, en 98’er, nr. 19 ved DM og nr. 11 ved Årets Hund, absolut med tilfredsstillende\n2 rallyprøver med Lille Bjørn, 2 x 95, og jeg er fuld af optimisme med hensyn til kvalifikation til DM og Årets Hund\n20 rallyprøver med Max, 1 x 100, nr. 8 ved DM og nr. 2 ved Årets Hund, mere end godkendt\n8 HTM-prøver med Max: 1 FP2, 1 FP3, 2 x TP, 4 x HTM1 med 3 beståede, 2 x 1.v. og i alt 13 Q point. Overordentlig meget godkendt\nSkemaet øverst viser opsummeringen af vores prøver siden 2005. Det er kun prøverne med Megan, Lille Bjørn og Max der er med, der var også lidt med Otto, Felix og Asta.\n354 prøver på 11 år det er immervæk en sjat.\nI 2016 bliver fokus først og fremmest (udelukkende?) på Rally og HTM (herunder FS), de første 10 prøver er allerede noteret i kalenderen-\nAmbitionerne fremgår eksplicit af min quiz for 2016. Hvis det ender med Ja til de første 13 første spørgsmål har 2016 været genialt, hvis der er 13 Nej’er vil jeg være ret skuffet.\nMen det vil være noget jeg overvejer i løbet af året - om der er behov for justeringer - og har intet med de enkelte prøver at gøre.\nJeg håber at hver enkelt prøve med alle tre hunde vil give mig lige så stor glæde som alle de mange, jeg allerede har været til.\nJeg håber at kunne træne, konkurrere og dele ærgrelser og glæder med en masse dejlige mennesker.\nSå bliver det et fantastisk år.\nIndsendt af Paul kl. 20.46 Ingen kommentarer: Links til dette indlæg\nEtiketter: 2015, 2016, Hundekonkurrencer, Lille Bjørn, Max, Megan\nLille Bjørns sidste LP-prøve\nMit favoritfoto med Lille Bjørn(foto: Vicky Bjerring)\nI går var Lille Bjørn og jeg til vores sidste LP-prøve sammen.\nVi har været til 50 prøver over en periode på mere end 7 år, jeg synes stadig det er sjovt at gå til LP med ham – specielt det sidste halve år, har været rigtigt sjovt – men jeg må erkende, at balancen mellem motivation og præcision ikke har været så skarp, som den burde have været, for at vi kunne opnå DKLPCH, så det var vores uigenkaldeligt sidste LP-prøve sammen.\nDen blev afholdt på Garbogaard med start kl. 15.00, så jeg havde taget en halv fridag og var fremme 14.30. Vi havde trænet fint i hallen i onsdags, så underlaget var til at have med at gøre og prøven i går gik også fint. Lille Bjørn var meget tændt, jeg var helt i balance og støttede ham supergodt, og vi havde et godt flow hele vejen igennem. Her er de officielle resultater.\nFællesdæk: 9. Ekstra kommando, ellers fint\nFri ved fod: 7. Hunden snuser lidt i begyndelsen, en flagren og et par skæve pladser\nStillingsskift: 7. Ekstra kommando i anden position. Hunden bevæger sig frem et par gange. Lidt tidlig i 6. position, en smule frem.\nDirigeret apport: 8. Hunden tripper lidt, ekstra dirigeringskommando, skæv plads og hunden taber hurtigt\nSpringapport: 8. Hunden rejser sig lidt hurtigt. Skæv plads ved afslutning.\nPositioner under gang: 6. 2. position mistes, hunden tripper lidt i 1. position. Skæv plads ved afslutning.\nIndkald: 8. Lidt langsom opstandsning.\nFremsending: 8,5. Hunden ligger lidt yderligt.\nNæseprøve: 0. Hunden tager desværre forkert genstand.\nHelhed: 8. Dejligt samarbejde, arbejdsivrig hund når den kan koncentrere sig. Fint og harmonisk samarbejde, der støtter hunden godt.\nSamlet 201 point og en 3. præmie.\nDet væsentlige: En meget veloplagt og logrende Lille Bjørn og en ditto fører (jeg logrede mentalt :-)).\nJeg synes det var en fin måde at slutte Lille Bjørns LP-karriere på. Her er en oversigt over hans seneste 8 prøver:\nDen korte udgave i forhold til pointene: Vi mangler stabilitet, der er altid (mindst) ét 0. Vi mangler præcision, så der ryger ”altid” nogle hele og halve point i øvelserne.\nVi kan det hele, bare ikke til samme prøve. Vores bedste karakterer: 8.5 i fri ved fod, 9 i dirigeret apport. 9.5 i stillingsskift, næseprøve og helhed, 10 i fællessit, fællesdæk, springapport, positioner under gang, indkald og fremsending.\nHvad skal Lille Bjørn så nu blev jeg spurgt i går. Det korte svar: Rally og HTM. Han er bestemt ikke klar til at blive pensionist – det bliver man ikke så nemt hjemme hos os :-)\nVi var oppe som nr. 2 ud af 11 i LP3, og jeg havde aftalt med Lonni, som var sekretær, at hun modtog mine papirer til sidst, for jeg skulle hjem og vende inden Max og jeg tog til rally hos Johanna.\nFokus var på konkurrence, hvor første udfordring var ovenstående "juletræ". Hvis man ikke kan se det er et juletræ mangler man fantasi!\nVi havde3½ minut til at gennemføre så mange skilte som muligt. Dvs. vi skulle lægge en plan for hvordan vi kunne gå banen, nå så mange skilte som muligt, og ikke gentage nogen skilte.\nSelvom jeg ikke kunne huske hvordan slalom med rundtur gennemføres (jeg måtte lave det om, fordi jeg lavede det som dobbeltslalom med rundtur), gik det fint og vi vandt.\nMere interessant var Johannas tilbagemelding: Max var mest fokuseret, når jeg havde fokus på at finde det næste skilt, mere end når jeg arbejdede på at støtte ham.\nSå var der en 11 skiltes bane med 8 skilte, hvor vi selv skulle vælge en vending og to sideskifter, så bortset fra bakning stod på den på højrehandling med Max. Jeg skal virkelig passe på med at overdrive ”støtten” til ham, det skaber usikkerhed, han kan sagtens på højre side uden at jeg introducerer mærkelige håndtegn.\nDen afsluttende konkurrence sørger jeg for at team Gitte & Gitte vandt over Susanne og mig, fordi jeg absolut mente at en slalom skulle udføres som slalom med rundtur – det er ret dumt når man konkurrerer på tid :-(\nJeg må lige øve mig på de slalomer!\nSom altid supertræning og en dejlig måde at slutte dagen på.\nIndsendt af Paul kl. 10.48 Ingen kommentarer: Links til dette indlæg\nEtiketter: Lille Bjørn, LP3, Max, Rally\nEftermiddagstur på stranden\nDet har været en dejlig uge.\nArbejdsmæssigt har ”mine” tre projekter nået væsentlige mål. Det føles godt at være med til succeser. Det er også en vigtig del af reflektere over hvorfor det er gået, som det gik.\nDet karakteristiske ved projekter er, at det er en gruppe, som sammen løser en opgave. Selv om begrebet projekt misbruges i mange sammenhænge, er den klassiske definition af et projekt: En opgave med et fastlagt mål, løst af et til lejligheden sammensat team, som skal løse opgaven inden for fastlagte tidsmæssige og økonomiske rammer. Jeg har med vilje ikke citeret ISO-definitionen :-)\nDet er vigtigt at anerkende deltagerne for deres indsats. En god kollega og jeg havde det rigtigt godt i morges, da vi kunne sende en mail til en tredje kollega, som vi synes virkelig havde gjort en forskel. Den pågældende blev meget glad, og vi var glade for at vi havde skrevet. Win-win.\nDet fik mig til at tænke på den proces, jeg har været igennem som menneske i år. Der er flere personer, der har været vigtige i denne sammenhæng, og nogle af dem måske uden at vide det. Men her er de fem, som har betydet rigtigt meget.\nSonja kendte jeg kun perifert, inden jeg startede på kurset Træning mod færdighedsprøver i sommers.\nDet var et fremragende forløb, hvor Sonja på en meget overbevisende facon fik deltagerne gennem alle øvelser i færdighedsprøve/titelprøve-programmet, og gav fantastisk feedback. Sonja fik virkelig skubbet mig i den rigtige retning, så Max senere på året kunne bestå prøverne. Den måde hun kunne iagttage på og give specifik feedback på,var jeg virkelig imponeret af.\nChristina underviser stort set ikke – men hun har så heller ikke så meget tid til overs, at det gør noget – men heldigvis kan vi træne sammen af og til, og hun er virkelig god til at give konstruktiv feedback. Hun behøver faktisk ikke sige meget, for vi kender hinanden ret godt, men specielt vinterens rallytræning med Lone som den tredje faste deltager, fik givet mig nogle gevaldigt anvendelige input til rallytræningen.\nAnita vil helst ikke have, at jeg roser hende for meget, så det vil jeg lade være med her. Men hun er den, der kender mig allerbedst og virkelig kan påpege forbedringsområderne, når vi træner sammen. Vi har fulgt hinanden i mange år i rally og LP, og nu er det så HTM/FS vi engagerer os i, når vi træner. Hun er i stand til at se detaljer, som ikke andre lægger mærke til (se dog de to næste). Anita er den, jeg vender allerflest træningsmæssige detaljer med.\nAnja har jeg været på kursus hos tidligere, men det var først med HTM/FS-sommerkurset i år, at jeg begyndte at træne fast hos hende. Hun er en fremragende træner, og enormt krævende. Hun stiller krav og følger benhårdt op på dem; det er virkeligt forpligtende at træne hos hende. Hun har lært mig at fokusere på detaljer på en helt anden måde, end jeg har været vant til. Detaljer i LP er jeg også blevet herset med gennem årene, men hos Anja er det anderledes, uden at jeg helt kan sætte ord på.\nAnja har derudover gjort DEN afgørende forskel ved at være coach for mig. Det er det mest geniale, jeg har gjort i hundetræningssammenhæng – og måske også endnu bredere – at vælge at få professionel hjælp til mentaltræningen. At det blev Anja var ikke tilfældigt, som jeg har beskrevet tidligere, men absolut et perfekt valg. Anja har heldigvis tavshedspligt, så jeg kan måske uimodsagt skrive, at hun vil sige, at det, der er sket, primært er min egen fortjeneste. Men, det er jo netop det, den gode cach kan: være katalysator, så udviklingen kommer i gang, næsten så man tror det er en selv, der finder på det hele.\nJohanna har jeg trænet hos i en del år. Vi kender hinanden rigtigt godt, og Johanna har betydet meget for mig i mange sammenhænge. Jeg beundrer hende – og jeg véd vi er mange! – rigtigt meget, fordi hun er så rummelig, konstruktiv og nærværende – jeg kunne finde på mange andre superlativer, men disse tre var de vigtige lige nu. Jeg kan komme til LP-træning, og i den frie runde sige at jeg godt vil træne nogle tricks, og inden vi har set os om har jeg fået 3 forskellige teknikker til at træne et specifikt element.\nJohanna har hjulpet mig med et utal af problemstillinger indenfor LP, rally, HTM, FS og så det løse – også på den mentale side.\nDet, der er karakteristisk for alle fem, er (også) deres formidable evne til at forstærke førerne. Det er banalt at skrive, men for hulen hvor er det vigtigt, at vi førere også bliver rost, når vi træner, for det kan virkelig gøre en forskel.\nJeg kan stadig blive betaget af Johannas fantastiske måde at rose på, så alle på et hold, uanset hvor dårligt det går, får noget positivt med hjem. Vi får bestemt også at vide, hvis det ikke er ok, men på en god måde.\nJeg er heldig at kende disse fantastiske mennesker og en masse andre derude.\nIndsendt af Paul kl. 22.14 1 kommentar: Links til dette indlæg\nEtiketter: Anita Jakobsson, Anja Christiansen, Christina Ulrich Pedersen, Johanna Allanach, Sonja Ordell Johannessen\nDen vigtigste prøve\nHvilken prøve er vigtigst: Den første LP1-prøve, den første LP2-prøve, den første LP3-prøve, den første prøve efter den første 1. præmie i LP3, den første prøve efter den første 2. præmie i LP3, osv. osv.? For de skrappe kommer der DM, NM, EM og VM? Hvilken prøve er vigtigst?\nJeg kom til at tænke på det, da jeg forleden erkendte at LP-prøven på mandag er Lille Bjørns sidste (nr. 50 i rækken), og at det formentlig først bliver med den (forhåbentlig) næste hund at jeg igen skal konkurrere i LP.\nEr det vemodigt, fortryder jeg?\nDet ærlige svar er, at det ikke er vemodigt, og jeg fortryder ikke, at vi stopper. Lille Bjørn og jeg har haft rigtigt mange skønne oplevelser sammen på LP-banerne, vi har også haft nogle mindre gode. Den prøve jeg vil huske bedst om mange år er nok den 26. april i år – fordi den betød et vendepunkt - og så den 3. oktober, hvor Marianne Jensen roste mig ret meget :-)\nDet var ikke, den hvor han fik sin 1. præmie, det var også en god dag, men det var på en anden måde.\nTilbage til det første spørgsmål: Hunden er nok ret ligeglad, føreren kan have alle mulige tanker om, hvad et givent resultat betyder og dermed tænke, at den ene prøve er vigtigere end den anden. Men da fører og hund gerne skal fungere som en enhed er det enkle svar på spørgsmålet: Den næste.\nTil Lille Bjørns sidste prøve skal jeg forsøge at være den bedst mulige fører nogensinde, som jeg også skulle have været til den første, den anden osv. I året hvor den mentale træning blev et afgørende redskab, har jeg naturligvis ikke slækket på noget, bare fordi det er den sidste prøve, eller gjort mig ekstra umage, fordi det er den sidste.\nJeg har forberedt mig, som om den var det, den er: Den næste prøve.\nPrøven afholdes på Garbogaard, hvor Lille >Bjørn mig bekendt kun har været én gang tidligere, 18. maj sidste år til færdighedsprøve.\nSå til aften havde jeg ham og Max deroppe til en times alenetræning, primært med det formål at Lille Bjørn kunne prøve underlaget.\nDet gik langt over forventning. Lille Bjørn har jeg ikke trænet LP med siden han var oppe til prøve i Hvalsø 18. oktober. Men så meget desto mere tændt er han, når vi træner LP.\nTil aften var han meget tændt og det går lidt ud over præcisionen, men der er min tolerance stor. Jeg vil hellere se ham sådan, en mere præcis og dæmpet.\nVi kørte LP3-programmet i gennem, så meget man nu kan alene.\nFællesøvelserne var ikke fælles, men 30 sekunder sit og 20 sekunder dæk.\nFuld fri ved fod med belønninger og meget overivrig hund.\nStillingsskift hvor alle positioner blev taget på første kommando, og der kom lidt hop fremad – som vi lige arbejdede lidt med på kortere afstand og bagud belønning.\nDirigeret apport, hvor jeg selv lagde ud, superflot.\nSpringapport, hvor han tabte apporten første gang og i næste forsøg gjorde det flot.\n3 skarpe positioner.\nEt flot stop I indkald.\nFremsending lige indenfor kanten og han rejste sig ved andet knæk, så det lavede vi om og forstærkede at blive liggende i feltet.\nNæseprøve hvor han gik i snus i underlaget, men med ny kommando lavede han det flotteste søg og kom ind med den rigtige.\nKonklusion: Flot arbejde, meget arbejdsivrigt Lille Bjørn og vi er klar til mandag.\nDen sidste halve time trænede jeg med Max, positioner og belønning, positioner og belønning … motivationen var i højsædet.\nEfter cirka 20 minutter gik han i oversnus og tænderne klaprede, så vi sluttede kort tid efter.\nMen masser af fint positionsarbejde, og specielt P2 (front) og P6 (tværs) i løb var jeg meget tilfreds med.\nDejlig træningsaften og ikke et ord om, at det måske var vores sidste LP-træning :-)\nIndsendt af Paul kl. 22.03 Ingen kommentarer: Links til dette indlæg\nEtiketter: Lille Bjørn, LP, Max, Motivation, Sidste prøve, Vigtigste prøve\nMasser at arbejde med\nFoto fra morgenturen\nAnita og jeg havde booket to timer i hallen i Køge for at træne HTM/FS men ak, Anita er ramt af den frygtede mandeinfluenza, og kunne derfor ikke træne.\nDet er lidt hyggeligere med selskab, så jeg fik nemt lokket Lonni og Signe med. De havde fokus på rally, jeg havde fokus på HTM, FS og lidt rally, og så flyver to timer afsted. Jeg fik også klaret et 20 minutters telefonmøde (arbejdsmæssigt) midt i det hele.\nPlanen var klar. Først Max og HTM/rally, så Lille Bjørn og HTM/rally, dernæst telefonmøde og til sidst Max og FS/rally. Træningen af HTM/FS er primært træning af de enkelte positioner/momenter og så så skulle jeg også prøve en runde af hvert program med musik og masser af belønninger.\nJeg har introduceret to nye positioner i Max’ HTM-program, tre positioner i løb og to positioner i langsom gang, og jeg synes det begynder at blive pænt. Og så fik jeg endelig styr på, hvordan jeg vil afslutte programmet. Jeg synes selv det samlet ser rigtigt fornuftigt ud, så det er bare at træne videre.\nRallybanen var svær at koncentrere sig om, der var ikke så meget plads, masser af forstyrrelser og lækre fristelser. Og underlaget trak ualmindeligt meget i dag. Men det meste gik rigtigt flot og jeg var meget tilfreds med hele træningspasset.\nLille Bjørn var også meget tiltrukket af underlaget, men vi fik gået en flot rallybane, selvom han kan blive lidt overgearet indimellem af bare iver. Et virkeligt luksusproblem!\nHTM’en bestod mest i at træne positioner, specielt højre og mellem ben, og det sidste virkede rigtigt godt, bl.a. kunne jeg lave 360 grader højre om med ham mellem benene, superflot. Indtil jeg kom til at træde på ham og han ikke ville ind mellem benene igen :-(\nDet minder mig om en krise vi havde engang i rally, hvor jeg trådte på en pote under bakning, og det er rigtigt dumt.\nDengang da jeg var lille passer i tempo perfekt til os, jeg skal have koreograferet, så jeg bruger pladsen bedre, så får vi et fint nummer ud af det. Jeg mangler ideer til min påklædning, men der skal nok dukke noget op.\nTil sidst var det Max og FS, dvs. primært træning af diverse tricks. At følge stokken går nu fint. Beg (bamse) begynder at ligne noget, jeg skal nok ikke udfordre så meget med afstanden i synkron spin, og jeg sal have gjort noget ved twist, så den bliver rent verbal. Der begynder også her at komme lidt form på afslutningen, hvor jeg sætter mig og han springer over stokken et par gange og slutter med håndtouch. Jeg skal arbejde endnu mere med motivationen, for hvor er han skarp når han er HELT på, og det må han godt være hele vejen.\nSå konklusionen på små to timers dejlig træning: Alle tre HTM/FS-programmer kan blive helt fantastiske, rallyen kører fint med begge hunde – og der er stadig masser at træne. Alt det grundlæggende er på plads, så det er bare at nørde videre. Og der ER planlagt en del træning i juleferien.\nTak til Lonni og Signe for hyggeligt selskab, og fine forstyrrelser :-)\nIndsendt af Paul kl. 21.02 Ingen kommentarer: Links til dette indlæg\nEtiketter: Anita Jakobsson, FS, HTM, Lille Bjørn, Lonni Gulmark Prirsching, Max, Rally, Signe Hjorth Jensen\nJeg har skrevet I forskellige blogindlæg om den musik jeg har valgt til HTM/FS. Som alle, der interesserer sig for denne del af hundesporten, véd, er det helt afgørende at finde den rigtige musik.\nDen skal passe til en selv – fx skal man kunne holde ud at høre den hundredevis af gange – den skal I tempo, temposkifter, fraseringer, osv. osv. passe til det, man vil udtrykke, eller man skal finde noget at udtrykke, der passer til musikken.\nHer er lidt om ”mine” tre numre.\nWalking the Dog er skrevet af Rufus Thomas (1917-2001) og var med på hans album Walking the Dog fra 1963. Der er mange cover versioner, den første ved The Rolling Stones, som havde den med som sidste nummer på deresdebut album The Rolling Stones (1964). Det er et dansenummer, med tekst inspireret af den engelske børnesang/klappeleg Mary Mack; det er det med at gå med hunden, som jeg er faldt mest for.\nI jagten efter musik til Max i HTM hørte jeg en del gamle Rolling Stones numre - som jeg holder meget af - og faldt ved et tilfælde over Walking the Dog, og titlen alene gjorde den uomgængelig, og musikken passede os også perfekt.\nVi stoppede i HTM1 efter 1:34 af det 3:10 lange nummer. Nu, hvor vi står foran vores debut i HTM2, har jeg redigeret lidt i musikken, fordi jeg skulle bruge slutningen og bruger en 2:39 lang udgave. Der kommer et lidt hurtigere instrumentalstykke efter de 1:34, et lidt langsommere stykke og så en fin afslutning. Det passer perfekt med at jeg gerne vil have hurtigt og langsomt tempo til nogle nye positioner.\nWhen I'm Sixty-Four er skrevet af Paul McCartney sidst i 1950’erne og udgivet på the Beatles album Sgt. Pepper's Lonely Hearts Club Band (1967, krediteret Lennon–McCartney).\nEn ung mand synger til sin kæreste om, at han gerne vil blive gammel med hende. Det var Kirsten idé at jeg skulle bruge det nummer til Max i FS, for det er da meget sjovt at jeg nærmer mig de 64 (om under 11 måneder), og naturligvis spiller jeg min alder i nummeret, med stok, hat og jakke.\nNummeret varer 2:37 og jeg har redigeret det til 2:10. Det er et stille og roligt nummer, som jeg synes passer perfekt til at Max og jeg skal udføre nogle stille og rolige tricks.\nDengang da jeg var lille er fra Kim Larsen & Bellamis album Kielgasten (1988). Jeg bruger udgaven fra Kim Larsen & Kjukkens live album Det var en torsdag aften udgivet den 18. november 2002.\nIdeen til at bruge den sang til noget HTM/FS opstod på Kim Larsens 70 års fødselsdag den 23. oktober i år. Jeg hørte en hyldest til ham på P1 om morgenen, hvor en af studieværterne skulle nævne sit favoritnummer med Kim Larsen; det var: Dengang da jeg var lille.\nSiden har jeg hørt sangen en del gange, den var lige ved at blive Max’ FS-nummer, men nu er det besluttet at den skal være musikken til Lille Bjørns HTM. Jeg har hele udgaven på 2:22 på CD’en, men kan stoppe efter 1:25.\nI min udgave af nummeret er handlingen, at jeg går med Lille Bjørn, mens jeg fortæller om dengang jeg var lille, og så er det selvfølgelig også sjovt at Lille Bjørn er lille :-)\nJeg er vild med musikken og teksten er fantastisk, enkel og udtryksfuld:\nvar der ingenting\nder var forbi\nJeg er 63 år og det kan godt være at der er ting, jeg ikke kan længere. Men der er ingenting, der er forbi og jeg glæder mig som et lille barn til alle det sjove og fantastiske oplevelser jeg skal have med hundene i de kommende år.\nVerden ER vidunderlig!\nIndsendt af Paul kl. 16.55 Ingen kommentarer: Links til dette indlæg\nEtiketter: Beatles, Dengang da jeg var lille, FS, HTM, Kim Larsen, Paul McCartney, Rolling Stones, Rufus Thomas, Walking the Dog, When I'm 64\nPlanlægning af første halvår 2016\nTre skønne hunde på dejlig strandtur\nDet har været en ren afslapningsdag, og velfortjent synes jeg. Sove længe, gå tur med hundene, til København og spise frokost med Kirsten på Europa, lidt julegaver til os selv (!), gå tur med hundene – som blev ganske kort målt i afstand, men indebar fri leg med tre andre hunde, mens førerne snakkede … om hunde.\n5 hunde leger sammen, er det ikke bare skønt?!\nSelv Megan kom i omdrejninger, og så bliver det ikke meget større!\nChristian har overnattet efter en julefrokost og bliver til i morgen, så det har været en ekstra hyggelig eftermiddag og aften.\nPå hundesiden er planlægningen af første runde af Rallyinstruktøruddannelsen i fuld gang. Anden runde til efteråret er ikke officielt annonceret, men der er allerede 6 tilmeldte, så der bliver nok snart lukket, det er dejlig at Anita og jeg med dette forløb åbenbart har udbudt noget, som der virkelig er efterspørgsel efter.\nDet sværeste på hundesiden i dag har været at få overblik over prøverne i 2016 – rally og HTM – for at planlægge hvilke prøver jeg skal deltage i og med hvilke hunde.\nJeg har ambitioner om at deltage i både DM og Årets Hund i rally med alle tre hunde, fortsætte I HTM med Max og gå i gang med Max i FS og Lille Bjørn i HTM.\nFor første halvår 2016 indebærer det at jeg skal deltage i 16-18 arrangementer med 39-52 officielle starter (for sjov ikke medregnet). Det lyder vildt og noget nørdet, men det er bestemt til at have med at gøre.\nSelvfølgelig er der men’ner: Bliver Lille Bjørn klar til HTM, bliver Max klar til FS, er Megan stadig frisk? Det er nogle tanker der lige kan poppe op, og så bliver de gemt væk ved at jeg tænker på noget positivt.\nVi træner med henblik på at blive klar til de prøver, vi stræber imod. Så jeg træner højrehandling med Max i stor stil både af hensyn til rally og HTM, fra næste uge går den mere målrettede HTM2 og FS1 træning i gang, og på mandag bliver Lille Bjørn første gang testet seriøst i HTM1.\nOg Megans nye rallybog skal indvies, så hun holder sig naturligvis frisk længe endnu.\nIndsendt af Paul kl. 21.39 Ingen kommentarer: Links til dette indlæg\nEtiketter: 2016, Planlægning\nKlargøring og oprydning\nJeg har været så fristet af Kim Larsens Dengang da jeg var lille som Max’ Freestyle music (se blog), men det endte med Beatles’ When I’m 64.\nMen Kim Larsens sang blev ved at rumstere og i onsdags spillede den non-stop, da jeg kørte på arbejde. Jeg visualiserede et HTM1-program med Lille Bjørn.\nIdeen blev sendt til Anita og sørme om jeg ikke fik et flot oplæg tilbage til et fuldt program!!!\nDet skal afprøves på mandag, hvor jeg har sammen med Anita har den første selvtræning i meget lang tid.\nI går holdt vi DKK Rallyudvalgsmøde på Fyn, jeg fulgtes med Lonni, som heldigvis kørte. Jeg havde netop fået fjernet en tand, og bedøvelse og nogle piller var nok ikke det bedste brændstof til turen.\nNaturligvis gik turen med en masse hundesnak og –sladder.\nRallyudvalget er totalt effektivt, og på 1½ time kom vi igennem en pæn dagsorden og gik over til middagen, som for mit vedkommende var to bægre yoghurt og vand. De andres wienerschnitzler så godt nok lækre ud!\nPå vejen hjem kom vi lige forbi DKK, jeg skulle prøve noget tøj, og jeg benyttede lejligheden til at købe en rallyresultatbog til Megan.\nSom man kan se af fotoet har jeg fået ryddet op i hundenes mapper, en masse præmiebånd ryger ud og en masse præmiekuponer ligger klar til anvendelse.\nMegans gamle resultatbog, som har fulgt os i snart 8½ år - og bl.a. overlevet at blive tabt ved en prøve i silende regnvejr og at blive fundet af arrangørerne og lagt til tørre og returneret til mig - har kun plads til 3 prøver til, så Megan bliver den første af mine hunde, der får en grå rallybog.\nI næste uge har jeg en enkelt selvtræningstime på Garbogaard med Lille Bjørn inden vi slutter hans LP-karriere af med en prøve samme sted den 14. december.\nJeg så godt, at der blev opslået to prøver 28.-29. december i Herringløse Agilitycenter, men jeg kunne mærke, at jeg ikke havde lyst til at melde til. 2016 bliver måske det første år siden 2006, hvor jeg ikke skal til en LP-prøve.\nDet føles godt at have det på plads, og kunne fokusere helhjertet på rally, HTM og FS.\nIndsendt af Paul kl. 17.44 Ingen kommentarer: Links til dette indlæg\nEtiketter: Anita Jakobsson, Dengang da jeg var lille, Lonni Gulmark Prirsching, LP. Lille Bjørn, Megan, Rally, Rallyudvalg\nPå vej mod championklassen\nDet hører til sjældenhederne at min performance journal ikke bliver skrevet samme dag, som træningen eller konkurrencen finder sted, men i dag er så en af de sjældne undtagelser.\nI går var første gang jeg var til træning efter forrige weekends prøver i Sorø, det var rallyholdet hos Johanna, og hold da op hvor er det sjovt, hyggeligt og udfordrende.\nDagens temaer var hukommelsestræning og forstyrrelser.\nDer var rallyskilte på banen, men de lå ned, og de blev vendt efter cirka 5 minutter, hvorefter vi skulle gå banen. Vi fik heldigvis hjælp af nogle kegler (til første og sidste skilt), en kegle (til fremsending) og et spring, og skiltene blev som nævnt bare vendt, ikke fjernet helt.\nVi skulle først gå banen normalt (forfra). Derefter skulle vi gå den bagfra. Efter hver banegennemgang feedback.\nMax gik ret sejt, jeg har skal øve mig mere på dæk og stå på højre side, ellers gik det strygende. Der var lige en enkelt tur hen til Annesine, men den søde Annesine fra for 14 dage siden var det altså ikke :-)\nBanen i går som jeg huskede den til aften\nLige inden jeg skrev dette indlæg prøvede jeg om jeg kunne huske banen … og sørme om jeg ikke kunne.\nPointen er, at man godt kan lære en prøvebane næsten udenad til en prøve, så man kan støtte sin hund optimalt. Det var ganske typisk, at jeg de steder jeg kom i tvivl, mistede kontakten til Max.\nSå det at kunne banen udenad er virkelig værdifuldt for mig.\nFristelsesdelen af bane 2\nDen sidste bane skulle vi naturligvis også kunne uden ad. Den var nem, 8 øvelser i en firkant, og derefter skulle vi igennem et 4-dobbelt fristende 8-tal, men udsøgte fristelser medbragt af Susanne og mig.\nMax gik som en drøm, jeg havde virkelig fokus på at få belønnet at han valgte mig til, og det gjorde han hele vejen.\nEn skøn start på dem målrettede træning mod championklassen.\nIndsendt af Paul kl. 20.03 Ingen kommentarer: Links til dette indlæg\nAnd I think to myself What a wonderful world aka J...


Det er tid til at forbedre indeklimaet på de | BygTek.dk\nDe nye koblede vinduer passer til stilen på Erhvervsakademiet Copenhagen, der bor i en bygning fra 1940.\nFlere kommuner har valgt at investere i indeklimaforbedringer på skolerne. Tænk i både temperaturen i rummet, lysindfald, støjreduktion og luftkvalitet, opfordrer vinduesproducenten Bøjsø døre & vinduer\nRegeringen har som følge af coronakrisen afskaffet det kommunale anlægsloft, og det betyder, at bygge- og anlægsinvesteringerne i kommunerne kan fremrykkes for op til 2,5 milliarder kroner. Både i Aarhus og Københavns Kommune har man i den forbindelse meldt ud, at det giver anledning til vedligehold og udvikling på landets skoler.\nI Aarhus er man således klar til at forbedre indeklimaet på ti skoler, mens man også i København planlægger at fremrykke ti større og flere mindre skolerenoveringer.\nDet er udmeldinger, der i høj grad vækker glæde hos vinduesproducenten Bøjsø døre & vinduer, der i mere end 45 år har arbejdet med energi- og indeklimaoptimering i fredede og bevaringsværdige bygninger i både offentlig og privat regi. Det betyder nemlig ikke alene en stigende efterspørgsel på kvalitetsløsninger, men også at lærer og elever nu kan få de indeklimaforhold, der er nødvendige for en optimal læringsproces.\n- Det er adskillige gange blevet fastslået, at indeklimaet har stor indflydelse på både sundhed og indlæringsevne, senest i en ny undersøgelse fra DTU, som viser, at et forbedret indeklima er lig med fremgang i elevers præstation. Derfor er det også glædeligt, at kommunerne nu får en oplagt mulighed for at foretage de nødvendige investeringer i landets skolers vedligehold og udvikling, forklarer Bøjsø døre & vinduers direktør, Lasse Sørensen, som også mærker fokuset i forespørgslerne fra rådgiverne og arkitekterne.\nHan anbefaler i den forbindelse, at kommunerne kigger bredt på indeklimabegrebet for at sikre, at eleverne og lærerne i fremtiden får de bedste forhold som muligt.\n- Når man snakker om indeklimaoptimering på en skole, er der flere parametre, der er vigtige at forholde sig til. I undersøgelsen fra DTU er det nemlig bevist, at det ikke alene er nok at skrue på ét parameter for at opnå det fulde læringspotentiale, men at alt lige fra ventilation til lys skal spille. Derfor anbefaler vi også, at man både tænker i termisk- og atmosfærisk indeklima, der dels dækker over temperaturen i rummet og dels luftkvaliteten. Samtidig spiller lysindfaldet en væsentlig rolle, mens støjreducerende tiltag også ofte kan være nødvendige for at skabe det bedste miljø for læring, fortsætter han.\nMarkant bedre indeklima\nEn af de skoler, Bøjsø døre & Vinduer fornyeligt har leveret nye vinduer til, og som således har fået et væsentligt bedre indeklima, er Erhvervsakademiet Copenhagen Business på Landemærket 11 i København. Den bevaringsværdige bygning fra 1940 i det centrale København fik såedes udskiftet alle bygningens cirka 100 vinduer, som efterhånden var nedslidte og udtjente:\n- Vi besluttede at udskifte de mange vinduer, dels så vi kunne opnå en energibesparelse, og dels så skolens elever og lærer kunne få et bedre undervisningsmiljø. Nogle af lokalerne blev nemlig meget ophedede om sommeren, mens der også var træk og kuldenedfald fra vinduerne om vinteren, fortæller projekterings- og tilbudschef Simon Hørup hos bygherren Jeudan Projekt & Service, der valgte at entrere med Bøjsø på projektet.\nDe gamle forsatsvinduer med enkeltlagsglas blev udskiftet med nye energioptimerede koblede vinduer, som skulle sikre bedre luftkvalitet, lysindfald og ventilationsmuligheder:\n- Ved denne case havde vi især fokus på at optimere forholdene omkring lys og ventilation. Derfor leverede vi blandt andet vinduer med udluftningsventiler, så eleverne kunne opnå en fornuftig og konstant udluftning og temperatur uden hver gang at skulle åbne helt op for vinduerne, som er placeret på 5. etage, fortæller projektleder Tommy Borg hos Bøjsø døre & vinduer og fortsætter:\n- Og skulle behovet alligevel opstå, så har vi samtidig produceret vinduerne med sikringsbeslag, så det samtidig kan gøres uden nogen former for risiko. Derudover blevet vinduerne produceret, så de giver et stort lysindfald i lokalerne. Erhvervsakademiet er således et godt eksempel på, hvordan man alene ved at udskifte vinduerne kan forbedre både lys, ventilation og temperaturer, som er afgørende for elevers indlæring.\nForuden indeklima var udtrykket også et vigtigt parameter i renoveringsarbejdet. Den gamle bygning er nemlig i høj grad bevaringsværdig, og derfor var det vigtigt, at vinduerne blev udskiftet med respekt for det oprindelige, så skolen kunne bevare sit charmerende udtryk. Derfor blev der til opgaven valgt en koblet vinduesløsning, der er produceret ud fra oprindeligt håndværk, som Bøjsø har specialiseret sig i.\nUniversitet i Ørestaden kostede 2,7 milliarder kroner\nLange udsigter til 3. Limfjordsforbindelse\nØstlig Ringvej analyseret på kryds og tværs\nFynsk entreprenør skal bygge diabetescenter ved Nyt OUH\nFlytter ind i lodret landsby\nSHL er nomineret ved National Architecture Awards\nTilbyder mentorordning for tagdækkervirksomhederne\nLavere etagedæk skaber behov for øget robotteknologi\nDynamisk indkøbssystem for indkøb af ressourcepersoner - kategori 1 - projektledelse København\nDynamisk indkøbssystem for indkøb af ressourcepersoner - kategori 2 - byggeledelse København\nFramework Agreement on Economic Auditing of Construction Projects København\nFredensborg Kommune - totalrådgivning til Kokkedal Skole Kokkedal\nTØ 19 - Pedersborghallen - udskiftning af tag Sorø\nMU 12 - Diverse murerreparationer Sorø\nENTR 18 - Udskiftning af SF belægning, Kløvervænget Sorø\nKøb af energibesparelser Viborg


⇒ Billige Grilltang – Køb online i dag – Se udvalget her\nEn hel del internet forhandlere giver efterhånden et bredt udvalg af billige leveringsformer til grilltang. En favorit er p.t. at få afleveret pakken hos en pakkeshop, og så kan du blot hente ordren på et selvvalgt tidspunkt. Fragtmetoden er altså virkelig hensigtsmæssig, samt desuden ligeledes den billigste leveringsmetode.\nDu burde også vælge at bestille ordren til levering hjem til dig eller til dit arbejdes adresse. Leveringstypen bliver ofte en kende mere pebret, men tillige temmelig fremkommelig med grilltang online. Den billigste type af levering vil dog altid vise sig at være at hente pakken selv, som dog afhænger af at du har bopæl i nærheden af e-shoppens byggecenter, fx Bauhaus, Jem og Fix, Harald Nyborg eller Silvan.\nLeveringshastigheden på grilltang er naturligvis ekstremt aktuel forudsat vi mangler din ordre lige om lidt, og i det øjemed er det særdeles relevant at vi undersøger den forventede leveringstid for grilltang. Størstedelen af byggecentre – herunder Jem og Fix, Bauhaus, Silvan og Harald Nyborg – giver løfte om billig dag-til-dag levering på masser af varer online, der dog kræver at ordren indsendes tidligere end et fastsat klokkeslæt, så at de har mulighed for at nå at få pakken pakket forud for at lagerpersonalet drager hjemad.\nEn række online forhandlere tilbyder levering uden gebyr på grilltang online, men tit påkræves det at der indkøbes for et fastsat beløb. Derudover skulle du tage den mest letkøbte leveringsmanér, som mange gange vil være at få dem til at bringe ordren til et afhentningssted.\nEn del kæder yder afhentning hvor du køber billig grilltang online men afhenter i butikken. Fx Harald Nyborg, XL-Byg, Bygma, Davidsen, 10-4, Bauhaus, Jem og Fix, Silvan og Stark. Byggemarkederne tildeler eksempelvis afhentning af grilltang i disse byer:\nHillerød, Virum, Hobro, Helsingør, Vallensbæk, Svendborg, Værløse, Jyllinge, Korsør, Esbjerg, Vejle, Aabenraa, Aarhus, Haslev, Tårnby, Viborg, Hørsholm, Ringsted, Gladsaxe, Herlev, Holstebro, Roskilde, Aalborg, Brabrand, Haderslev, Herning, Dragør, Stenløse, Højbjerg, København, Ishøj, Køge, Vordingborg, Holbæk, Rønne, Frederiksværk, Grenaa, Søborg, Silkeborg, Sønderborg, Farum, Solrød Strand, Brønshøj, Frederiksberg, Nakskov, Ikast, Nørresundby, Kokkedal, Kolding, Lystrup, Skanderborg, Brønderslev, Lillerød, Tilst, Hjørring, Horsens, Odense, Rudersdal, Ballerup, Ølstykke, Charlottenlund, Hedensted, Frederikshavn, Slagelse, Nyborg, Brøndby, Næstved, Gentofte, Thisted, Kalundborg, Risskov, Birkerød, Randers, Skive, Glostrup, Nykøbing Falster, Vanløse, Albertslund, Åbyhøj, Allerød, Middelfart, Taastrup, Varde, Struer, Nærum, Lyngby, Greve, Frederikssund, Hvidovre, Valby, Fredericia, Rødovre, Hedehusene, og Odder, .\nAfhentning af grilltang er muligt i samtlige områder af Danmark: Sjælland (Hovedstaden, Falster, Midtsjælland, Østsjælland, Bornholm, Lolland, Amager, Sydsjælland, Vestsjælland, Nordsjælland), Fyn (Østfyn, Midtfyn, Vestfyn, Sydfyn, Nordfyn) og Jylland (Sønderjylland, Syddanmark, Midtjylland, Østjylland, Sydjylland, Nordjylland, Vestjylland).\nNår man ser på data fremstår det markant, at netshoppere jævnligt søger efter for eksempel billig grilltang og grilltang online. Vi ser desuden ofte folk kigge efter eksempelvis grilltang priser, grilltang tilbud og køb grilltang, plus de velkendte byggecentre som Silvan, 10-4, Bauhaus, XL-Byg, Davidsen, Bygma, Stark, Jem og Fix og Harald Nyborg.\nDet er efterhånden ultra ligetil for købere at sammenligne tilbud på billige grilltang online på tværs af online outlets, og derved har de fleste internet shops været nødt til at mindske priserne på grilltang eftertrykkeligt, og ydermere byde på levering uden betaling.\nDet kan dog stadigvæk være lønsomt at se nærmere på enkelte netshops efter tilbud og rabatter på grilltang online forinden du gennemfører din bestilling, så man er skråsikker på at få den mindst kostelige pris. Kig ikke kun hos de udbredte byggecentre som Harald Nyborg, 10-4, Jem og Fix, Bauhaus, XL-Byg, Davidsen, Stark og Bygma.\nDu bør trods alt ikke glemme, at såfremt en online virksomhed sælger billige grilltang online for en tilbudspris der kan virke besynderligt billig, så bør det for det meste være en indikator for en falsk online webshop. Kortbetalinger er trods alt indbefattet af en vedtægt, som hjælper en overfor snydagtige butikker på nettet.\nVi tilråder generelt bestillinger med betalingskort eller mobilbetaling. Alternativt kunne du drage fordel af en løsning fra for eksempel ViaBill, ifald du har i sinde at afdrage omkostningerne til grilltang i flere bidder. Det fås som regel i niche netbutikker, i modsætning til de gængse byggekæder som eksempelvis Jem og Fix, XL-Byg, Davidsen, Silvan, Bygma, 10-4, Harald Nyborg og Stark.\nVed indkig i søgedata fremstår det klart, at online shoppere jævnligt kigger efter blandt andet grilltang online og billig grilltang. Foruden dette oplever man typisk folk søge blandt andet grilltang priser, køb grilltang samt grilltang tilbud.\nTrustpilot tilbyder dig i højeste grad habile genveje til at kigge på ganske mange eksisterende køberes betragtninger og derfor anbefaler vi, at du besigtiger internet virksomhedens bedømmelser inden du færdiggør din shopping med billige grilltang online.\nFacebook forærer dig også absolut fantastiske løsninger til at få et kig ind i e-firmaets kundefokus. Derudover ser vi en række e-shops hvor du kan publicere en evaluering af ordreforløbet, som ligeledes kan udnyttes til at afveje tidligere kunders oplevelser.\nForinden nogen shopper billige grilltang online på en e-shop kunne de ideelt set kigge på webshoppens forretningsbetingelser, det er dog almindeligvis ikke særlig morsomt, specielt ved de gængse byggemarkeder som Jem og Fix, Bygma, Bauhaus, Stark, Silvan, 10-4, Davidsen, XL-Byg og Harald Nyborg.\nEt nemmere alternativ kan være at finde ud af om e-forretningen er e-mærke tilsluttet, hvilket generelt er et kendetegn for at online firmaet opfylder de danske love, og at online virksomheden hyppigt monitoreres af jurister som er meget fortrolige retningslinjerne.\nDette er desuden din genvej til at få hjælp, for så vidt du får dilemmaer som følge af din handel med grilltang. Herudover er det fornuftigt at du er obs på de mest vedkommende regler i forbindelse med købet af grilltang online, som for eksempel den byttepolitik internet webshoppen tilsikrer.\nPå grund af dette er det tilmed afgørende, at man stadig bibeholder sin købsbekræftelse, således man når som helst kan bevidne købet af grilltang, uafhængig af om man køber hos 10-4, Jem og Fix, Davidsen, Silvan, XL-Byg, Harald Nyborg, Bauhaus, Stark eller Bygma.


Sæt dit præg på reglerne om klassifikation af gæld og egenkapital | FSR - danske revisorer\nFaglig nyhedHvad er gæld, og hvad er egenkapital? EFRAG indsamler information om regnskabsaflæggeres og regnskabsbrugeres erfaringer med klassifikation af finansielle instrumenter med egenkapitalkarakteristika.\nDen europæiske rådgivende regnskabsorganisation, EFRAG, ønsker at belyse regnskabsmæssige udfordringer vedrørende virksomheders finansiering. EFRAG er særlig interesseret i regnskabsbrugeres og regnskabsaflæggeres syn på de nuværende krav i IAS 32 om ”Finansielle instrumenter: Præsentation”. For EFRAG er det blandt andet relevant at få afklaret, om terminologien i IAS 32 fortsat er hensigtsmæssig, når man tager i betragtning, at der løbende kommer nye innovative finansielle produkter, som kan være vanskelige at klassificere i de eksisterende regnskabsposter for balancen.\nEFRAG har udsendt to spørgeskemaer med regnskabsbrugere henholdsvis regnskabsaflæggere som målgruppe. Spørgsmålene omhandler anvendelsen og informationsgraden i de nuværende klassifikations- og præsentationsregler i IAS 32 samt forslagene i IASB’s diskussionsoplæg DP/2018/01: Financial Instruments with Characteristics of Equity (FICE).\nDiskussionsoplægget DP/2018/01 indeholder forslag til ændrede regler for regnskabsmæssig behandling og oplysninger om finansielle instrumenter, som virksomheder udsteder, og som indeholder karakteristika svarende til egenkapital. Et praktisk eksempel er diskussionen om klassifikation af ”permanent bonds” (obligationer med ubegrænset løbetid) som gæld eller egenkapital.\nEFRAG udsendte i august 2018 et udkast til kommentarbrev til IASB’s diskussionsoplæg. EFRAG vil i øvrigt lade sig inspirere af resultater fra spørgeskemaundersøgelsen. EFRAG skal senest den 7. januar 2019 afgive endeligt høringssvar til IASB.\nFSR – danske revisorer afholder sammen med Dansk Industri et debatmøde i Dansk RegnskabsForum om FICE den 23. november 2018. På debatmødet vil en repræsentant for IASB introducere de væsentligste dele af diskussionsoplægget DP/2018/01, ligesom Rasmus Sommer og Fredré Ferreira, EFRAG, vil redegøre for EFRAGs foreløbige holdninger til diskussionsoplægget. Tilmelding skal ske senest den 14. november 2018. Der er begrænset deltagerantal til debatmødet, så hurtig tilmelding tilrådes.\nDeltag i EFRAGs spørgeskemaundersøgelse om FICE her (senest 26. november 2018).\nLæs FSR – danske revisorers faglige nyhed om EFRAGs udkast til kommentarbrev her.


Endelig kom det på plads | mettesforandring Endelig kom det på plads – mettesforandring\nHalløj På Bloggen :) Så blev det Fredag og det er tid til at få lettet mit hjerte. Så er j\nSå Banker Weekenden på døren\nTidligere i dag delte jeg som sagt et indlæg her på Bloggen som faktisk lige nu betyder virkelig MEGET for mig at få sagt da jeg virkelig har brug for at få det UD af kroppen\nBlog Indlægget fra Tidligere kan læses her :\nDet her er virkelig sådan en SUPER SKØN Følelse at have i kroppen med at der kommer en lille ny til verden og at jeg bærer rundt på vores lille Søn inde i Maven.\nI Lørdags var vi en tur i Ønskebørn for at kigge lidt rundt og så fik vi en god snak med en ang Barnevogn altså hvornår den skal bestilles så vi ved det da der jo godt kan være lidt leverings tid på dette.\nEfter vi havde været der gik turen så til Bilka (ligger liiiiiige ved siden af hinanden) og det gjorde den da Bilka havde ALT børnetøj sat ned med MINUS 40 % så jeg skulle altså liiiiiige for at kigge lidt.\nVi fandt dette her til Lillemanden:\nHvor er det altså bare VILDT Mærkelig at skulle gå og købe børnetøj til sig selv da jeg plejer at købe til andres børn ja så kommer det hele lige pludselig altså tæt på en.\nVi har det sidste stykke tid gået og været enig med et navn Hvis det blev en pige meeen nu hvor det bliver en dreng så skulle vi rigtig i tænke boks og det var IKKE bare så lige.\nSom sagt var der flere navne i spil og det var lidt svært MEN et navn blev ved med at gå igen og igen for mit vedkommende og jeg havde svært ved at slippe det så efter at have snakket frem og tilbage er vi kommet frem til et navn til vores Lille Guldklump.\nI forbindelse med at vi offentliggøre navnet har jeg været kreativ og der har jeg brugt billederne fra scanningerne for at vise udviklingen af Guldklumpen.\nHer ses udviklingen af vores lille Guldklump EMIL:\nSom sagt har jeg gået med Emil i hovedet i noget tid og har virkelig bare forelsket mig mere og mere i det navn og hvorfor ja det ved jeg faktisk ikke.\nDagen før vi skulle til kønsscanning ser jeg tilfældigvis at der var Emil fra Lønneberg og det føltes ligesom et signal på en måde selvom jeg IKKE vidste noget som helst om hvad kønnet var/er.\nI Lørdags da vi var i ønskebørn står vi og kigger på træ bogstaver som står på nogle togvogne og WUPTI så stod der sørme Emil og der kunne vi begge mærke at det var det rigtige valg vi havde taget med navnet.\nSå nu glæder vi os RIGTIG MEGET til at møde vores Lille Emil til August og lære ham at kende.\nHvor er det bare DEJLIGT at kunne dele noget POSITIVT lige nu trods det som sker omkring en.\nRigtig Mange Glædelig Knus og Kram\nHalløj På Bloggen :) Så blev det Fredag og det er tid til at få lettet mit hjerte. Så er jeg kommet på banen igen da der …


Jimmy Burns hos Bluesnight - Randers Netavis\nJimmy Burns hos Bluesnight\nJimmy Burns er 78 år og en legende indenfor amerikansk soul- og bluesmusik. Fredag 26. november optræder han hos Bluesnight Randers i selskab med tre danske musikere, som vil være kendt fra Fried Okra Band.\nDe fire – Jimmy Burns hjemme i Chicago og Morten Lading Lunn, Thomas Crawfurd samt Laust Krudtmejer her i Danmark – har i et samarbejde på tværs af Atlanten begået albummet Jimmy Burns And The Chicago Sessions Band, og det er i den egenskab, at kvartetten er på landevejen her i efteråret med en række koncerter på de danske bluesscener.\nJIMMY BURNS AND THE CHICAGO SESSIONS BAND – Fredag 26. november kl. 20.00 på Underværket.\nRanders By • 25.03.19\nFantasifulde påskeæg for de 3-12 årige i Randers Bib…


Heunicke står fast efter kritik af for meget corona-magt: Beslutningerne skal træffes af sundhedsministeren | Politik | DR\nHeunicke står fast efter kritik af for meget corona-magt: Beslutningerne skal træffes af sundhedsministeren\nRegeringen er klar til at forhandle om en ny epidemilov - men det bliver ikke efter svensk forbillede, fastslår sundhedsminister.\nAf Oliver Batchelor og Line Jenvall\n29. sep kl. 18:23\nBeslutningerne om, hvor mange vi må være sammen - eller om hele samfundet skal lukke ned som i foråret - skal også ved fremtidige sundhedskriser træffes af regeringen.\nNærmere bestemt hos sundhedsministeren. Og hvis partierne i Folketinget er uenige, så må de vælte ministeren, lyder det fra den nuværende af slagsen, Magnus Heunicke (S).\n- Som jeg ser det, må det være et ansvar, som man som regering står på mål for og er parlamentarisk ansvarlig for over for Folketinget.\n- Så hvis regeringen rykker videre end det, Folketinget vil acceptere, og man mener, der er belæg for det, så er det sådan som i alle andre sager, at så har vi jo negativ parlamentarisme, siger han med henvisning til, at regeringen ikke må have et flertal imod sig.\nFor os er det afgørende, at vi sikrer en langt større demokratisk kontrol og langt større åbenhed og transparens.\nLæs også:Heunicke: Fester skyld i stigende smitte\nTilbage i marts måned gav samtlige partier Folketinget i al hast regeringen bemyndigelse til at kunne indføre forsamlingsforbud, begrænse private fester, diktere åbningstider i nattelivet og indføre krav om mundbind i den offentlige transport.\nMen flere af partierne har siden hen kritiseret regeringen for at have handlet 'enevældigt' og krævet, at sundhedshedsmyndighederne får mere indflydelse på de beslutninger, der træffes.\nFolketingets partier gav tilbage i marts regeringen vidtgående beføjelser for at kunne iværktsætte tiltag, der skulle stoppe coronasmitten hurtigt. (Foto: Ida Guldbæk Arentsen © Scanpix)\nEfter sommerferien pålagde et flertal uden om regeringen, at den inden udgangen af september skulle se epidemiloven, altså rammerne for håndteringen af coronakrisen, efter i sømmene.\n- Det er en kæmpe opgave. Den hidtidige epidemilov var mere end 100 år gammel og var ikke rustet til at håndtere den her pandemi, så vi måtte gennem to hastebehandlinger i Folketinget, siger Magnus Heunicke.\nRegeringen er dog klar til at sende et udkast til en ny epidemilov i høring og indkalde partierne til forhandlinger.\n- Vores mål er at få en bred aftale og en lov, som er så robust, at den også kan stå fremover og ikke skal ud i nye hastebehandlinger, siger Magnus Heunicke.\nVenstre: Regeringen vil omfordele magten\nEt af de partier, der er klar til at rulle de beføjelser, som regeringen fik ved hastelovgivningen i marts tilbage, er Venstre.\nPartiet har fremlagt sit eget udspil til en ny epidemilov med en række forslag, der giver mere gennemsigtighed og beslutningsmagt til myndighederne.\nBlandt andet foreslår Venstre at oprette en national epidemikommission med repræsentanter for myndighederne, der har indstillingsret over for regeringen.\n- For os er det afgørende, at vi sikrer en langt større demokratisk kontrol og langt større åbenhed og transparens omkring beslutninger, så man kan skelne mellem, hvad der sundhedsfaglige beslutninger, og hvad der er ren politik, siger politisk ordfører for Venstre Sophie Løhde.\nVenstres politiske ordfører Sophie Løhde. (Foto: Henning Bagger © Scanpix)\nVenstre var tilbage i marts måned med til at give regeringen de beføjelser, som partiet nu er klar til at fjerne igen.\nMen dengang var der ingen, der ønskede at stå i vejen for, at regeringen kunne træffe hurtige beslutninger i forsøget på at få coronasmitten under kontrol, siger Sophie Løhde.\n- Derfor viste partierne i Folketinget en nærmest uset grad af tillid til regeringen, så den fik plads til at handle. Og det er den tillid, regeringen ikke altid har behandlet lige ordentligt, siger hun.\nHeunicke åben - men afviser svensk model\nSundhedsminister Magnus Heunicke har nu indkaldt Folketingets partier til drøftelser om den kommende epidemilov.\nDen skal være på plads inden den nuværende lov udløber i marts med den såkaldte 'solnedsgangsklausul'.\nVenstres forslag om en epidemikommission med myndigheder og eksperter, der kommer med indstillinger til regeringen, er spændende, mener ministeren.\n- Jeg synes, det er en glimrende ide at få defineret klart, hvordan myndighederne spiller ind. Men jeg mener stadig, at det bør være sådan, at et Folketing til enhver tid kan se på, om deres regering agerer tilstrækkelig fornuftigt.\nMen der kan komme flere forskellige modeller i spil i de kommende måneder, lyder det fra Magnus Heunicke.\n- Om det skal være en egentlig epidemikommssion eller en indsatsgruppe, som den vi har, eller en tredje struktur, det må vi se på.\n- Der er mange lande, der har lavet forskellige modeller. Vi skal finde den danske model, og vores mål er altså at finde et setup i en lovgivning, som kan vare mange årtier frem.\nI Sverige har man en model, hvor det alene er en sundhedsdirektøren, der bestemmer. Er det vejen frem?\n- Det vil jeg ikke anbefale. Jeg mener, det bør være et Folketing, der har muligheden for at stille en minister til ansvar.


Ombudsmanden rejste en sag over for Region Hovedstaden, i anledning af at en vicedirektør på et hospital sammen med sin ægtefælle deltog i en frokost hos ambassadøren for et land på Den Arabiske Halvø. Frokosten foregik, mens ambassadørens mor var indlagt på hospitalet. Deltagelsen i frokosten havde vakt offentlig omtale, og der blev i den forbindelse stillet spørgsmål om særbehandling af ambassadørens mor.\nDer havde under moderens indlæggelse været tale om et helt usædvanligt, konfliktfyldt og ressourcekrævende forløb med de pårørende. Vicedirektøren skønnede derfor i situationen, at det var rigtigst at tage imod frokostinvitationen for at understøtte en løsning af de problemer, der var opstået.\nOmbudsmanden fandt ikke tilstrækkeligt grundlag for at tilsidesætte regionens beslutning om ikke at kritisere vicedirektørens skøn i den konkrete situation. Ombudsmanden understregede dog samtidig, at det som udgangspunkt var klart forkert at deltage i en sådan frokost, fordi det kunne efterlade en mistanke om, at der blev givet usaglige fordele. Det forhold, at vicedirektøren tog sin ægtefælle med, var desuden med til at styrke en sådan mistanke og skabe helt særlig tvivl om det tjenstligt-saglige i at deltage i frokosten.\n(Sag nr. 15/00989)\nRelaterede sager under Forvaltningsret 1114.3\n3.03.2015 Offentligt ansattes modtagelse af gaver mv. og deltagelse i arrangementer med privat ledsager


DISC Arturia KeyLab 49 MIDI Controller Keyboard hos Gear4Music.com\nkr. 2.557 NORMAL PRIS kr. 2.696 (Moms inkluderet @ 25%)\n49 tangenter med Velocity og Aftertouch\nKlaviatur fra Arturia\nHurtigt filtrere presets til dine krav\nKeylab 49 er Arturia's professional-grade MIDI keyboard, kombineret med den kraftige Analog Lab software. Med sine 49 tangenter, drejeknapper, skydere og pads, giver den dig den fulde kontrol over 5000 analog synth presets tilgængelige i softwaren. Keylab 49 fungerer uafhængigt som en universel MIDI keyboard, perfekt til studio og live brug.\nProdukt Ref: 34739\nKeylab 49-nøglen keyboard controller er lavet for præstation og giver musikere maksimale udtryk med hastighed og aftertouch følsomme tangenter ud over et sæt knapper, fadere og baggrundsbelyst pads som kan bruges med den automatisk tilknytning eller Custom MIDI kortlægning for enestående kontrol applikationer. Desuden Keylab 49 er også fyldt med alsidige forbindelser til bagsiden af enheden som MIDI in/out, USB og udtryk tilslutningsmuligheder gør det muligt at problemfrit integrere ind i en række sæt ups.\nDen medfølgende MIDI Control Center software giver hurtig og nem adgang til Keylab 49 angive tilpasning hen til bedst passe jeres program kontrolparametre. Med en intuitiv grafisk brugerflade og et 1:1 monitorbillede af din hardware, kan du skræddersy kontrollen af KeyLab controlleren til at matche indstillingerne af din favorit plug-ins og alliker.\nMed Keylab 49 og Analog Lab softwaren vil du opdage en ny dybde af adgang til synth patches, du kan nu virkelig får i og tilpasse det enorme bibliotek af internationalt designede presets. En ny multi mode tillader flere lyde der skal spilles samtidig med tilsætning af effekter, lag/split funktioner og en akkord tilstand. Derudover kan keyboard (ligesom alle Keylab-serien) brugt nemt i andre MIDI kompatible software og digital audio workstation.\n49 centrale semi-vægtede Controller Keyboard


Boligpriser 2020: Nu falder lejlighedspriserne i de store byer | Fairkredit.dk\nBoligpriser 2020: Nu falder lejlighedspriserne i de store byer\nUdgivet 30. jul. 2019 / Opdateret 17. mar. 2020\nEfter mange år med konstant stigende lejlighedspriser, tyder noget nu på at de vil falde. Faldende boligpriser er således ikke længere et urealistisk scenarie, og slet ikke for ejerlejlighederne i storbyerne som i de seneste år er steget aller mest.\nBoligpriserne især i de store byer, har de seneste år kun gået én vej, og det er op. Så hvis man har ejet lejlighed i Aarhus eller København, har man tjent gode penge på sit køb.\nMen pendulet svinger som regel tilbage igen, når man har været ved en yderlighed, og noget tyder på, at det nu svinger den anden vej for boligpriserne, vurderer flere økonomer.\nDer er netop landet nye tal for Danmarks Statistik, og det er på den baggrund, at man nu vurderer, at boligpriser ikke bliver ved med at stige.\n»Ser vi fremad forventer vi et mere beskedent prispotentiale på ejerlejlighedsmarkedet – særligt i København og Aarhus. En lang periode, hvor priserne stiger mere end indkomsterne, gør det mere sandsynligt, at vi løber ind i en periode, hvor priserne ikke vil stige nær så meget, flade ud eller ligefrem falde,« forklarer cheføkonom i Nykredit,Tore Stramer.\nPrisstigningerne i 2017\nPriserne på ejerlejligheder er samlet set i Danmark steget med 7 % indtil nu, og Nykredit vurderer, at priserne kun vil stige yderligere 0,1 % resten af 2017. Samtidig lyder vurderingen på, at priserne på ejerlejligheder i 2018 kun vil stige med samlet 4,3 %.\nDe faldende og næsten stagnerende priser, skyldes især markedet og folks villighed til at betale overpris for deres bolig.\nArbejdernes Landsbanks cheføkonom, Signe Roed-Frederiksen, giver også sin forklaring på, hvorfor man vurderer, at prisstigningerne ikke varer ved.\n»Selvom vi ikke mener, at der er tale om en boligboble, så øger det risikoen for spekulativ adfærd og bobledannelser, når prisudviklingen går så stærkt. Vi forventer at en kombination af øget nybyggeri, svagt stigende renter, udsigt til højere boligskatter i 2021 samt strammere låneregler for boligkøb vil dæmpe prisstigningerne på ejerlejligheder over det kommende år,« siger hun.\nEr det en ny boligboble?\nBoligpriser er steget pænt over det meste at landet efterhånde, men særligt priserne på ejerlejligheder i København er steget voldsomt! Siden 2011 er ejerlejlighedspriserne i København steget med op mod 60-80 % mens de i Aarhus er steget med over 25-50 %. Og de solide prisstigninger har fået Nationalbanken og Finanstilsynet til at frygte – og advare mod – en ny boligboble.\nDet er svært at vurdere, om der virkelig er tale om en boble, men hvis det er, er det i hvert fald en lille én af slagsen, understreger cheføkonom fra Dansk Erhverv, Steen Bocain.\nRegeringen er også trådt til for at regulere det buldrende boligpriser på boligmarkedet, og dermed sætte en dæmper for prisstigninger især i storbyerne. Efter planen kommer der fx pr 1. januar 2018 nye regler om udlån af boliger med høj gæld.\nSamtidig har (nu forhenværende) erhvervsminister Brian Mikkelsen for nylig lavet et udkast til nogle stramninger af reglerne for boliglån, som efter meget kritik dog blev trukket tilbage og nu indføres gradvist. Det har vi forklaret mere om i denne artikel.\nHvis der var en boligboble under opsejling, er den i hvert fald forsøgt stoppet, da politikere, banker og økonomer har lært af sidste Finanskrise. Derfor kan boligejere nok forvente et lidt mindre afkast på deres boliger – især hvis de er beliggende i storbyerne, men der er gjort hvad man kan, for at det ikke bliver et krak, som vi så i 2007.


I en del år har jeg været klar over, at jeg skulle lægge mine kostvaner om. Jeg tog langsomt på, og da jeg er et madøre, som elsker og slapper af ved at lave mad, så har det virkelig været svært at komme i gang. Den første weekend i januar besluttede jeg mig for at tage en 3 dages detox kur (se Jason Vale detox indlægget). Det var en øjenåbner og har siden været meget bevidst om, hvad jeg spiser, da det har en stor betydning for mit velbefindende.\nDet første, som jeg har skåret fra, er sukker. Ikke at jeg ikke indtager sukker, men jeg prøver så vidt muligt at undgå det. Og jeg har indset, at sukker skal ikke bruges som belønning, bestående af en lækker kage eller en plade lys Marabou chokolade. Jeg har endnu ikke, i den sidste 1 1/2 måned, haft lyst til en sodavand og drikker hellere danskvand.\nEn amerikansk undersøgelse viser, at risikoen for at dø af hjertesygdomme er mere en fordoblet, hvis en fjerdedel af dit daglige kalorieindtag kommer fra sukker, der er blevet tilsat fødevarer. Der kan været store mængder sukker tilsat i f. eks salatdressinger, yoghurt, brød og ketchup. Tænk lige over det.\nJeg har også skåret ned på indtagelse af brød, pasta og ris, men det er ikke ensbetydende med, at jeg ikke vil spise det. Jeg er vild med pasta. Jeg spiser bare betydelig mindre at det og erstatter hovedparten med grøntsager. Vinen er begrænset til weekenden, da alkohol virkelig er en kaloriebombe.\nDa jeg nu er så heldig, at jeg er vild med at lave mad og slapper af i køkkenet, så er det nemmere med hjemmelavet mad, at styre, hvad min kost består af. Det er ikke genneskueligt med færdigretter. Jeg kan se, hvad min daglige kost består af og vælger derfor også gode og økologiske varer. Kød, æg, mælk, ost, mel, havregryn og grøntsager er hovedsageligt økologiske.\nAt stifte bekendskab med 5:2 kuren igennem Michael Mosley, har nu har lært mig, hvad kosten kan gøre ved kroppen og ens velbefindende. Min mand og jeg har 2 ugentlige fastedage (5:2). De først fastedage var ikke sjove, men nu efter et par uger, ser jeg frem de dage (mandag og torsdag), som nu er vores fastedage. Fastedag vil sige at vi indtager 500 kalorier den dag. Husk at fastedagene ikke må holdes i forlængelse af hinanden. De resterende 5 dage - spis normalt men stadig sundt.\nTjek denne video, som gjorde udslaget til min 5:2 kur, og gjorde mig opmærksom på alle de tjenester, jeg gør min krop, og hvorfor jeg skal indtage mindre portioner.\nVideoen varer 1 time, men den time er givet godt ud...\nEksempel på en frokost.\nEksempel på en aftensnack.\nJeg kommer jo heller ikke udenom motion. Min. 3 ugentlige besøg i motionscenter, løbeture og gåture, har gjort, at jeg følger mig virkelig ovenpå. I de sidste mange år har jeg regelsmæssigt været til spinning og yoga, men nu styrketræner jeg også og er begyndt på cirkeltræning.\nSom Bitz iger "Luk munden og let røven" - det virker ihvertfald på mig.\nIndtil nu er et blevet til en vægttab på 7 kg, men det vigtigste for mig er, at jeg er blevet sundere. Jeg bliver ikke træt midt på dagen, falder ikke i søvn på sofaen om aftenen og mine ben hæver ikke så meget op mere. Derfor tror jeg på det denne gang..\nTim 12. februar 2014 kl. 04.38\nJeg har selv været på fastekuren siden januar 2013 hvor jeg så Eat, Fast and Live Longer og min krop har aldrig nogensinde haft det bedre og jeg har kun været syg en gang sidem og har samtidigt opnået et vægttab på 15kg.\nDer er iøvrigt intet for at holde to fastedage i træk. De fleste vælger dog at have mindst en dag imellem de to fastedag for at det ikke skal være så hårdt for kroppen.\nWestberg 12. februar 2014 kl. 10.59\nMange tak for dine kommentarer. Rart at vide at du stadig holder livsstilen efter 1 år. Det bekræfter mig i, at jeg kan leve efter 5:2 fremadrettet.\nDog kan jeg ikke faste 2 dage i streg. Det vil være for hårdt, men at jeg har det så meget bedre på fastedage gør, at jeg nu tænker mere over, hvad og hvor meget, jeg indtager dagligt.\nQuesadillas - mexikansk snack lavet på rester\nMadplan uge 9 - 2014\nMine nye og sunde favoritsnacks